Izvor: B92, 18.Feb.2020, 19:30\nAmerikanka Katrina Spejd osmislila je ekološki proces sahranjivanja tako što tela preminulih pretvara u đubrivo koje porodice kasnije mogu da pospu oko biljki i drveća.\nProces se, kako piše BBC, svodi na polaganje tela u zatvorenu kapsulu sa piljevinom, lucernom i slamom. Telo se pritom polako okreće kako bi se mikrobima omogućilo da ga razlože. Posle 30 dana, ostaci se predaju porodici koja može da ih pospe oko biljki ili drveća.\nSpejd tvrdi da prirodna organska razgradnja tela sprečava emitovanje 1,4 tone ugljenika u atmosferu pri procesu kremacije, prenosi N1. A, uverena je da postoji slična ušteda u poređenju sa tradicionalnim sahranama kada se u obzir uzmu prevoz pokojnika i proizvodnja kovčega....\nAmerikanka Katrina Spejd osmislila je ekološki proces sahranjivanja tako što tela preminulih pretvara u đubrivo koje porodice kasnije mogu da pospu oko biljki i drveća, piše BBC...Proces se svodi na polaganje tela u zatvorenu kapsulu sa piljevinom, lucernom i slamom. Telo se pritom polako okreće...


AKCIJA U BIHAĆU: Šest migranata će biti protjerano | Slobodna Bosna\nU cilju nastavku provođenja zajedničkih aktivnosti, danas je u prostorijama Ministarstva unutrašnjih poslova Unsko-sanskog kantona (USK) održan sastanak pripadnika Sektora uniformisane policije MUP-a USK-a s pripadnicima Službe za poslove sa strancima.\nTom prilikom je dogovoreno sprovođenje odgovarajućih zajedničkih operativnih aktivnosti na području grada Bihaća s ciljem pronalaska ilegalnih migranata, sklonih činjenju krivičnih djela i narušavanju javnog reda i mira, saopšteno je iz Ministarstva sigurnosti BiH.\nS tim u vezi su istog dana pripadnici policije MUP-a USK-a i Službe za poslove sa strancima u zajedničkoj i koordiniranoj akciji na području grada Bihaća pronašli šest ilegalnih migranata, državljana Iraka, Libije, Maroka i Rusije, koji su u prethodnom periodu počinili krivična djela razbojništva, teške krađe i napad na ovlaštena službena lica prilikom obavljanja službenih aktivnosti, te su zbog toga procesuirani, jer su ugrožavali bezbjednost građana na ovom području.\nNakon lociranja ove grupe ilegalnih migranata, inspektori za strance su u prostorijama TC Bihać, proveli odgovarajuće mjere i radnje, te im je Služba za poslove sa strancima izrekla mjere protjerivanja. Navedena lica su stavljena pod nadzor u Imigracioni centar u Istočnom Sarajevu, kako bi se izvršilo njihovo udaljenje iz BiH.\nSlužba za poslove sa strancima će i u narednom periodu, koordiniranim aktivnostima, zajedno sa pripadnicima MUP-a USK-a provoditi aktivnosti u cilju efikasnijeg rješavanja ove problematike i davanja doprinosa sigurnosti građana, navode iz Ministarstva sigurnosti BiH.


Istog dana kada se Bogdan testirao na koronu, tesitrala se i Ceca. I nalazi su im stigli istog dana, te se ispostavilo da je Bogdan pozitivan na virus, a Ceca negativna.\nDogovorili su se da Bogdan ostane kod nje u vili, te da pevačica vodi računa o njemu, a sve se izdešavalo pre mesec dana.\nBogdan Srejović sada se oseća dobro, negativan je na korona virus, i vratio se poslovnim obavezama.\nVIDEO: Ceca obasula poljupcima malog Željka\nCeca obasula poljupcima malog Željka


Muzej opštine Bačka Topola, foto: MS/Magločistač\nOve godine pod sloganom “Moć muzeja”, u muzejima širom Srbije će po osmi put od 14. do 20. maja biti održana manifestacija “Muzeji za 10” – nacionalna muzejska inicijativa koja se održava pod pokroviteljstom republičkog Ministarstva kulture i informisanja.\nOva manifestacija najveća je u Srbiji i jedinstvena u Evropi: održava se istovremeno u 54 grada na 159 lokacija, s ciljem da se tokom sedam dana besplatnih muzejskih programa istovremeno obeleže Međunarodni dan muzeja, Evropska noć muzeja i Nacionalna nedelja muzeja.\nTim povodom, program u Muzeju opštine Bačka Topola proteći će u znaku postavke “Tranzit” autora Miodraga Belančića, Stefana Preradovića i Sabolča Vaša.\n“Izložba ova tri likovna umetnika je eksperiment fuzionisanja koji se odvija u hibridnom prostoru, u kom se mešaju različite ars poetike, ističući zajedničke presečne tačke i razlike među njima. Naglašava se koncept jukstapozicije, prema kojem u našem svetu postoje različiti paralelni sistemi u neposrednoj blizini jedan drugog, koji međusobno deluju direktno ili indirektno. Na taj način se fuzioniraju organska i neorganska jedinjenja, čovek kao biće koje sebe postavlja iznad njih i industrijski svet mašina”, rekao je kustos izložbe Adrijan Klajo za Magločistač.\nIz muzeja najavljuju da su tema izložbe pitanja održivosti, ekološke svesti, inovacije i izgradnje zajednice, te su upravo zbog toga svoja dela pozvani da predstave umetnici koji za sobom ostavljaju ekološki trag.\nOsim toga, i cela manifestacija na lokalnom nivou je u istom znaku – ne štampa se na plastičnim folijama, ne upotrebljava se plastika, već se koriste samo reciklirani ili već postojeći instalacioni elementi.\nImajući u vidu njene osnovne karakteristike – besplatan program prilagođen lokalnom nivou, umrežavanje muzeja širom države – manifestacija ima za cilj efikasniji rad i veću vidljivost, kao i povezivanje sa lokalnom zajednicom, što ujedno rezultira interakcijom sa publikom, većom posetom, kao i bogatijom kulturno-turističkom ponudom.\nOtvaranje izložbe predviđeno je za 14. maj u 20 časova, a pored ove postavke posetioci će u bačkotopolskom muzeju biti u prilici da se uključe i u dodatne programe koji se sastoje iz interaktivnih radionica za decu i odrasle.\nEtnološka radionica za decu školskog uzrasta predviđena je za 16. maj u 8.30 časova; program za bebe i roditelje – “Ljuljanje na rukama” biće održan 17. maja od 17 časova; kustosko vođenje kroz izložbu “Tranzit” uz prisustvo autora izloženih dela biće organizovano 18. maja u 18 časova; program za školarce “Slova i ja” je predviđen za 19. maj u 10 časova; manifestaciju će zaključiti sastanak Čitalačkog kluba 20. maja u 18 časova.\nZa vreme trajanja manifestacije, pored navedenih programa, posetioci će moći da pogledaju i stalne postavke – prikaz zavičajne istorije „Velikani”, u kojem su predstavljeni segmenti života i dela lokalnih velikana, kao i arheološku postavku pronalazaka iz Bačke Topole arheologa Lasla Sekereša.\nBačka Topola dobila merač zagađenosti vazduha: S krajem grejne sezone lakše se diše


Bečić izabran za predsjednika Skupštine – СНП\nНема коментара на Bečić izabran za predsjednika Skupštine\n„Zaklinjem se da ću dužnost vršitit po Ustavu i zakonu, čestito, odgovornmo i savjesno, tako mi Bog pomogao“, rekao je Bečić nakon glasanja.\nPrije glasanja poslanici koalicija „Za budućnost Crne Gore i „Crno na bijelo“, poslanici Bošnjačle stranke i poslanik Albanske izborne liste „Genci Nimanbegu-Nik Gjeloshaj“, Nik Đeljošaj najavili su da će podržati predlog da Bečić bude predsjednik Skupštine.\nDPS i SDP najavili su da će biti „uzdražni“, dok su Andrija Popović (Liberalna partija) i Socijaldemokrate Crne Gore kazali da će biti protiv izbora Bečića za predsjednika parlamenta.\nPoslanik DPS-a Miloš Nikolić kazao je da ta partija povodom predloga da Bečić bude predsjednik Skupštine „DPS imati neutralan stav“.\n„Vjerujemo da ćemo svi mi u ovom novim političkim okolnostima doprinos da se Crna Gora sačuva, da taj očekivani popis stanovništva 2021. neće biti neki impuls da Crna Gora izgubi državni status i postane dio neke druge države“, rekao je Popović.\n„Razlog možda leži u prošlosti, to je poslanik koji u proteklom mandatu nije dolazio na sjednice“, rekao je Popović, dodajući da nova opozicija treba da se zamisli da li uopšte treba da dolazi na skupštinska zasijedanja.\n„Dabogda da ima snage da Crnu Goru dovedemo kao Češku. Hoću Crnu Goru kao Češku“, rekao je Radulović.\nLider i poslanik SNP-a Vladimir Joković rekao je da „niko ne treba da brine o državno-pravnom statusu Crne Gore.\n„Crna Gora je jednako svih njenih građana. Neki su nažalost referendum 2006- uzeli kao samo svoje, a prije toga na referendumu 1992. glasali za zajedničku državu“, rekao je Joković.\nPoslanik DF-a Milan Knežević rekao je da su građani nakon 30. avgusta vidjeli „da se ništa apokaliptično nije desilo“.\n„Niti sam Zetu odnio u Kruševac, niti Podgoricu u Pirot… niti sam krenuo da rušim teritorijalni integrtitet i nezavisnost Crne Gore. Saopštavamo da što se tiče DF-a teritorijalna nezavisnost i integritet Crne Gore su neupitni i branićemo je odlučnije nego što ste je branili vi“, rekao je Knežević i potvrdio da će poslanici koalcije „Za budućnost Crne Gore“ glasati za imenovanje Bečića za predsjednika parlamenta.\nOn je ponovio da „Vladu neće sastavljati ni koncern Vijesti, ni oni koji su i prije današnjeg saziva pokušali da od Srba naprave remetilački faktor“.\nMiloš Konatar u ime platforme „Crno na bijelo“ rekao je da daju podršku Bečiću.\n„On će imati zadatak da pokaže kako istinski treba da funkcioniše jedna institucija. U prethodnom sazivu ta institucija i predsjedavanje doživjelo je i dotaklo najniže grane“, rekao je Konatar.\nPoslanik Socijaldemokrata Ivan Brajović rekao je da vjeruje da će „svi zajedno doprinijeti na jačaku institucija i unapređujemo život u Crnoj Gori“.\n„Mi smo tu, dali smo kvoru, učestvovaćemo u svim sjednicama i nećemo bojkotovati parlament“, rekao je Brajović i kazao je da njegova partija neće podržati predlog da Bečić bude predsjednik Skupštine.\nNosilac Albanske izborne liste „Genci Nimanbegu-Nik Gjeloshaj“, Nik Đeljošaj kazao je da će Albanskla alternativa podržati predlog za izbor Bečića.\n← Митрополит Амфилохије: Нова власт да помогне исцјељење народа и земље од братоубиства и богоубиства → Carević ponovo na čelu Budve


Petković: Vučić u narodu na KiM ima čvrstog saveznika – Studio B\nPetković: Vučić u narodu na KiM ima čvrstog saveznika tanjug\nObjavljeno: 31.05.2022. 18:11 Izmenjeno: 31.05.2022. 18:11\nPetković je istakao da su Srbi sa Kosova i Metohije i ličnim prisustvom svečanosti polaganja predsednikove zakletve još jednom potvrdili da imaju bezrezervno poverenje u šefa države i njegovu odlučnost.\nDirektor Kancelarije za KiM Vlade Srbije Petar Petković čestitao je Aleksandru Vučiću preuzimanje novog mandata predsednika Srbije, koji je i zvanično započeo polaganjem zakletve u parlamentu.\n““Predsedniku Srbije Aleksandru Vučiću, u ime Kancelarije za Kosovo i Metohiju, Srba iz naše južne pokrajine i svoje lično ime želim da u godinama pred nama nastavi da se uspešno bori za očuvanje teritorijalnog integriteta i suvereniteta naše zemlje, ali i očuvanja temeljnih principa međunarodnog prava na kojima zasnivamo našu pravednu borbu““, poručio je Petković u čestitki, saopšteno je iz Kancelarije za KiM.\nPetković je istakao da su Srbi sa Kosova i Metohije i ličnim prisustvom svečanosti polaganja predsednikove zakletve još jednom potvrdili da imaju bezrezervno poverenje u šefa države i njegovu odlučnost da se racionalnom, realnom i nepokolebljivom politikom izbori za pravo, pravdu i dostojanstven život srpskog naroda u južnoj pokrajini.\n““Predsednik Vučić u svom narodu na Kosovu i Metohiji ima čvrstog saveznika u rešavanju i prevazilaženju brojnih izazova na terenu, ali i traganju za kompromisnim rešenjem i dijalogom, kao jedinim načinim da se sačuva mir i obezbedi budućnost za svu našu decu““, dodao je direktor Kancelarije za KiM.\nSrbi na Kosovu i Metohiji su svesni koliko je Srbija, kako je naveo, zahvaljujući pre svega ličnom angažovanju predsednika Vučića, učinila za Srbe u pokrajini, i uvereni su da će njihova država i predsednik nastaviti da štite mir i stabilnost i da će se prisustvo Srbije i u vremenu pred nama osetiti u svakom srpskom domu i severno i južno od Ibra.\n““Živela Srbija, živeo predsednik Aleksandar Vučić!““, poručio je Petković.


Glavna tuzziteljka Hasskog tribunala Karla del Ponte (Carla) rekla je danas u Savetu bezbednosti UN da je Beograd poboljsao saradnju, ali da su joss cetiri haska begunca na slobodi, koji su po njenom misljenju ili u Srbiji ili u njenom dosegu.\nOna je istakla da nema informacija gde se nalazi Radovan Karadzic. Stice se utisak kao da ga nijedna sluzba aktivno ne trazi, ocenila je Del Ponte. Ona je pohvalila vlasti u Beogradu zbog nedavnog hapsenja generala Zdravka Tolimira kao i pomoc u hvatanju policijskog generala Vlastimira Djordjevica.\n"Ova hapsenja pokazuju punu privrzenost Srbije da u potpunosti saradjuje sa mojom kancelarijom. Dodala bih i da je Srbija uglavnom pozitivno odgovorila na vecinu zahteva iz haskog tuzilastva za dostavljanjem materijala neophodnih za istragu", istakla je Del Ponteova.\nOna je istovremeno podsetila da bez hapsenja preostalih haskih optuzenika, pre svega Ratka Mladica i Radovana Karadzica, ne moze biti u potpunosti zadovoljena pravda.\nKada je rec o ostalim zemljama, Karla Del Ponte je rekla da je saradnja Hrvatske sa Tribunalom u osnovi zadovoljavajuca, Bosna i Hercegovina je u poslednje vreme ostvarila progres. Ona je istovremeno zahvalila crnogorskim vlastima zbog hapsenja Vlastimira Djordjevica.


30 godina unapređivanja biznis sistema, inovacija i komunikacije - Algotech\n30 godina unapređivanja biznis sistema, inovacija i komunikacije\nU januaru 2022. godine, kompanija Algotech obeležava 30 godina od osnivanja.\n2022. godina za kompaniju Algotech predstavlja vrlo značajan jubilej. Počeli smo kao mala, porodična kompanija, koja je tokom ovih godina izrasla u lidera u oblasti sistema integratora najsavremenijih tehnoloških rešenja, koju čini više od 75 visoko motivisanih i izuzetnih profesionalaca.\nDanas, sarađujemo sa više stotina najvećih kompanija iz Srbije i regiona. Posvećenost naših zaposlenih kroz pružanje najkvalitetnije usluge i servisa, uvođenje inovacija, i pružanje izvanredne korisničke podške, predstavljaju ključ našeg uspeha.\nU protekle 3 decenije, zajedno smo rasli sa našim klijentima, ali i uspostavili čvrsta partnerstva sa vodećim inovativnim kompanijama.\nOsnivač i direktor kompanije Algotech, Aleksandar Bakoč, ukazuje na to da ćemo uvek imati fokus na onome što tek dolazi:\n„Algotech je za 30 godina poslovanja izrastao u renomiranu regionalnu IT kompaniju, a iznad svega smo ostali verni prvobitnim idejama: da klijentima damo vanserijsku uslugu, da poslujemo u skladu sa etičkim normama i da unapredimo poslovnu kulturu u regiji. Verujem da smo u tome uspeli, ali isto tako smatram da nas te iste ideje i dalje motivišu da sa novom energijom i strašću nastavimo da stremimo ka tome da utičemo na stvaranje boljeg društva. Ipak smo prošli samo prvih 30 godina.”\nHvala svima koji su nam omogućili da dostignemo ovako značajno postignuće!\nAlgotech je liderska kompanija u oblasti dizajniranja i implementacije najnaprednijih sistema integrisanih komunikacija.\nVeć 30 godina, Algotech iz godine u godinu kreira proizvode i rešenja bazirane na najnaprednijim poslednjim tehnološkim svetskim dostignućima.\nOno što nas čini propoznatljivim je sposobnost naših eksperata da najnovija svetska rešenja prilagode domaćem tržištu na najbolji i najefikasniji način.\nJoš od osnivanja, 1992. godine, naša misija je uvek bila da idemo korak dalje od drugih u potrazi za najsavremenijim inovativnim rešenjima u oblasti integrisanih komunikacija. Danas, nakon 30 godina postojanja, uspešno poslujemo na tržištima Srbije, Češke, Slovačke, Poljske, Rumunije, Bosne i Hercegovine, Crne Gore i Slovenije. A industrije u kojima poslujemo su mnogobrojne uključujući telekomunikacije, finansije i bankarstvo, osiguranje, medicinu, javni sektor i lokalne samouprave, logistika, distribucija i maloprodajni lanci…


Novembar 2017 - Znanje Je Moć\n30 Novembra, 2017\tHronika 0\n30 Novembra, 2017\tInfo 0\nKAO U FILMU: Evo kako da OTVORITE BRAVU pomoću obične ukosnice (VIDEO)\nKAO U FILMU: Evo kako da OTVORITE BRAVU pomoću obične ukosnice (VIDEO) Ako na svojim vratima od stana imate ovakvu, običnu bravu, možda bi trebalo da je zamjenite nekom boljom. Pogledajte video, koji jasno prikazuje kako brava, vrlo lako može da se otvori pomoću obične šnale za kosu: Ali pazite …\nNECETE VJEROVATI SVOJIM OCIMA: Isplivala tajna koju je LEPA BRENA krila za svoja dva sina punih 20 godina\nNECETE VJEROVATI SVOJIM OCIMA: Isplivala tajna koju je LEPA BRENA krila za svoja dva sina punih 20 godina Lepa Brena je u srećnom braku sa Bobom Živojinovićem. Iz te ljubavi izrodila su se i dva sina- Stefan i Viktor. Ipak, dok mnogi misle da je to sve što treba da …\nNasilnik maltretirao djevojku u crnom BMW-u a onda se pojavio ovaj heroj i naučio ga pameti (VIDEO) Šta bi ste vi uradili da se nađete u ovakvoj situaciji,da vidite kako neko maltretira ženu. Momak u zelenoj jakni se zaista pokazao kao pravi heroj, koji je na sve načine pokušao da …\nNecete vjerovati svojim očima kako RUSI ciste snijeg…\n29 Novembra, 2017\tInfo 0\nDolaze nam hladni dani a sa njima i prvi snijeg koji zna da napravi problem i tekako u saobracaju i veoma je tesko ocistiti ga ako se naravno na vrijeme ne ocisti sto zna da bude po nekada i često. Ovaj video nam dolazi iz Rusije pogledajte kako oni ciste …


Ruska Federalna služba bezbjednosti (FSB) saopštila je da su uhapsili jednog državljanina SAD u Moskvi pod sumnjom za špijunažu.\nAmerikanac identifikovan kao Paul Whelan uhapšen je 28. decembra i potiv njega je otvorena istraga, citirala je državna agencija TASS, FSB u ponedjeljak.\nTASS je naveo i da se Amerikanac može suočiti sa zatvorskom kaznom između 10 i 20 godina zatvora, ukoliko bude proglašen krivim, ali nijesu naveli nikakve druge detalje.\nObjava stiže dan nakon što je ruski predsjednik Vladimir Putin rekao da Moskva ostaje otvorena za dijalog sa Vašingtonom u novogodišnjoj čestitci predsjedniku Donaldu Trumpu.\nOdnosi između SAD i Rusije ostaju zategnuti zbog niza pitanja uključujući i uloge Rusije u ratovima u Siriji i na istoku Ukrajine, navodima o ruskom miješanju u američke predsjedničke izbore i drugdje u svijetu, kao i trovanja ruskog duplog agenta u Britaniji.\nKrajem novembra Trump je iznenada otkazao planirani sastank sa Putinom na marginama summita G20 u Argentini, navodeći kao razlog tenzije između ruskih snaga koje su otvorile vatru na ukrajinske brodove u Kerč moreuzu, potom ih zarobili zajedno sa 24 mornara koji su sada u zatvoru u Rusiji.\nHapšenje Whelana stiže par sedmica nakon što je Ruskinja Marija Butina priznala krivicu na sudu u SAD zbog pokušaja inflitriranje u moćnu američku Nacionalnu asocijaciju za oružje (NRA) u pokušaju da utiče na američku politiku u korist Moskve.\nKremlj je negirao da je Butina ruski agent, te su organizovali kampanju na socijalnim medijima u pokušaju da izdejstvuju njeno puštanje na slobodu.\nU prošlosti je Rusija hapsila strance sa ciljem razmjene zatvorenika sa drugim državama.\nTokom godišnje press konferencije 20. decembra, Putin je između ostalog rekao da Rusija "neće hapsiti nevine ljude samo zato da bih ih kasnije razmjenjivala za nekoga".


Šta se desilo sa čuvenim bebi puderom? Povlače ga iz prodaje, evo zašto ga više niko ne kupuje - Biznis Telegraf.rs\n20/05/20 | 09:28\nŠta se desilo sa čuvenim bebi puderom? Povlače ga iz prodaje, evo zašto ga više niko ne kupuje\nOvako je za sada u Americi i Kanadi. A da li istu situaciju možemo očekivati u Evropi?\nJohnson's talk za bebe / Foto: Guliver/Justin Sullivan/Getty Images\nKompanija "Džonson i Džonson" (J&J) saopštila je da prestaje da prodaje bebi puder na bazi talka u SAD i Kanadi, navodeći da je to deo sveobuhvatne revizije njenih proizvoda i strategije, do koje je došlo zbog pandemije.\nKako prenosi agencija Rojters, američki farmaceutski gigant koji proizvodi lekove, medicinske i farmaceutske proizvode, saopštio je da će narednih meseci postepeno zaustavljati prodaju bebi pudera, koji čini 0,5 odsto njenih ukupnih proizvoda u SAD, ali da će prodavnice nastavljati da prodaju postojeći inventar.\nProtiv kompanije je podignuto više od 16.000 tužbi potrošača koji tvrde su dobili rak zbog korišćenja Džonsonovih proizvoda na bazi talka, uključujujući i bebi puder. Većinu tužbi tek treba da razmotri okružni sud u Nju Džersiju.\nU tužbama se navodi da su proizvodi kompanije koji sadrže talk kontaminirani azbestom, koji je poznati karcinogen. "Džonson i Džonson" tvrdi da su proizvodi kompanije potpuno bezbedni, prenosi Glas Amerike.\nU aprilu, sudija u Nju Džersiju doneo je odluku da hiljade podnosilaca tužbe koji tvrde da proizvodi "Džonson i Džonson" izazivaju rak mogu da iznesu svoje slučajeve, ali je limitirano svedočenje stručnjaka na tim suđenjima.\n"Džonson i Džonson" tvrdi da u testovima koje je sprovela sama kompanija nije pronađen azbest u bebi puderu, nakon što su testovi koje je obavila američka Uprava za hranu i lekove (FDA) otkrili azbest u tragovima.\nZbog testa FDA, kompanija je povukla jednu seriju bebi pudera u oktobru.\n"Potražnja za Džonson bebi puderom na bazi talka u Severnoj Americi je opala u velikoj meri zbog promenjenih navika potrošača, kao i dezinformacija o bezbednosti proizvoda i konstantnoj paljbi reklama koje pozivaju na tužbe protiv kompanije", saopštio je "J&J".\nKorporacija navodi da će nastaviti da prodaje bebi puder na bazi kukuruznog skroba u Severnoj Americi, a da će proizvode i na bazi talka i kukuruznog skroba prodavati na drugim tržištima u svetu.\nVideo: Prazne police u Melburnu: Australijanci opustošili radnje, ne može da se nađe ni toalet papir\nDok svet troši zalihe toalet papira, oni prave zalihe novca: Neto dobit porasla na 3 milijarde $\nAprilski fijasko: Prodato oko 870.000 manje novih vozila nego 2019. godine\nDžonson end Džonson


Eurobanka prva finansijska kompanija u Srbiji sa CSR sertifikatom\n3 Oktobar 2012.\nBeograd, 3. oktobar, 2012: Eurobanka zasluženo se našla među prvih pet kompanija u Srbiji kojima je 2. oktobra na svečanosti pod sloganom “Šampioni društvene odgovornosti” u Skupšitini grada Beograda dodeljen CSR sertifikat.\nKompanije Koka-kola HBC, Eurobank EFG, Holcim, Sunce Marinković i Tigar dobitnici su CSR certifikata koji predstavlja potvrdu da posluju u skladu sa najvišim standardima korporativne društvene odgovornosti. Ovo priznanje dodelila je Nacionalna alijansa za lokalni ekonomski razvoj (NALED) u saradnji sa SMart Kolektivom i Balkanskim fondom za lokalne inicijative (BCIF), uz podršku Instituta za održive zajednice (ISC) u okviru programa “Inicijativa javnog zagovaranja građanskog društva Srbije” koji finansira Američka agencija za međunarodni razvoj (USAID).\n“Malo je poznata socijalna komponenta poslovanja banaka, kao i činjenica da banke u našoj zemlji značajno doprinose društvenom proizvodu i zapošljavaju blizu 30.000 zaposlenih. Sertifikacija kompanija koje posluju po odgovornim principima danas je veoma važna u Srbiji, jer omogućava da se po prvi put izmere stvarni doprinosi preduzeća lokalnoj zajednici”, izjavio je Vuk Zečević, član Izvršnog odbora Eurobanke prilikom uručenja CSR sertifikata.\nCSR sertifikat predstavlja garanciju za klijente i poslovne partnere da kompanija u potpunosti posluje u skladu sa zakonom, domaćim i međunarodnim standardima i principima društvene odgovornosti.\nKompanije su morale da ispune najmanje tri četvrtine od ukupno 119 kriterijuma i indikatora, koje je NALED formulisao u saradnji sa partnerima, uzimajući u obzir iskustva 40 zemalja u razvoju. Ti kriterijumi podeljeni su u pet podjednako važnih oblasti: korporativno upravljanje, tržište, radno okruženje, lokalna zajednica i životna sredina. Eurobanka ispunila je oko 80 odsto kriterijuma.


Danas protest ispred Vlade Srbije zbog novog napada na N1 - Ozonpress :: internet portal\nBacanje letaka od strane muškaraca sa maskama nije samo još jedna provokacija na televiziju N1, već test i najava ozbiljnijih akcija čiji je jedini cilj uznemirenje novinara i zaposlenih u N1, te napadi na njihov integritet i bezbednost, ističe za Danas Jugoslav Ćosić, direktor ove kablovske televizije.\nRade Veljanovski, profesor Fakulteta političkih nauka, naglašava za Danas da je najnovija provokacija na N1, ali i napadi na druge objektivne medije „pokušaj da se iz naše javne sfere istisnu malobrojni mediji koji omogućavaju kritičko mišljenje“.\n– Nema nikakve sumnje da je gest na N1, kao i ostali gestovi zastrašivanja novinara drugih medija, sinhronizovan sa vlašću. To ljudi iz vlasti sasvim sigurno znaju, jer su ovo njihovi eksponenti i hteli bi da se poništi svaka mogućnost drugačijeg mišljenja. To je ilustracija naše političke i medijske stvarnosti, a što vreme više prolazi mi smo sve bliži potpunom mraku. Iskreno se nadam da će ovih nekoliko medija koji odolevaju svemu tome uspeti da istraju i nadam se da će posle nekih političkih promena sve biti drugačije, ističe Veljanovski.


EPuS: Negiranje i relativizacija ocena iz izveštaja EK nedoprinose dostizanju evropskih standarda u Srbiji - Dijalog.net\nNaslovna Politika EPuS: Negiranje i relativizacija ocena iz izveštaja EK nedoprinose dostizanju evropskih standarda u Srbiji\nBeograd, 12. jun 2019. – Forum za međunarodne odnose Evropskog pokreta u Srbiji sa žaljenjem konstatuje da ovogodišnji Izveštaj Evropske komisije o Srbiji upućuje na zaključak da je, ukupno uzevši, Srbija protekle godine stagnirala na putu evropskih integracija.\nPrenosimo u celosti saopštenje Forum za međunarodne odnose Evropskog pokreta u Srbiji.\nIzveštaj ne negira napredak u nekim oblastima. Međutim, taj napredak je u sveukupnoj oceni poništen odsustvom suštinskog progresa, pa i nazadovanjem u nekim oblastima koje se ocenjuju u Izveštaju.\nNegiranje i relativizacija ocena, pa i neprimerene izjave nosilaca najistaknutijih državnih funkcija povodom zaključaka i ocena iz Izveštaju nisu od koristi u naporima ka dostizanju evropskih standarda u brojnim oblastima društvenog života.\nPosebno brine to što se sa nipodaštavanjem govori o upozorenjma u Izveštaju o sporosti u izgradnji i unapređenju institucija koje bi trebalo da budu stubovi demokratskog poretka.\nŠtaviše, te primedbe se relativizuju i pomoću pozivanja na rešavanje otvorenih pitanja u okviru dijaloga sa Prištinom.\nForum podržava svaki konstruktivan stav o nastavku dijaloga, čiji je prekid izazvan uvođenjem carina od 100 procenata na proizvode iz Srbije od strane vlasti u Prištini, ali skreće pažnju da postizanje sveobuhvatnog sporazuma sa Prištinom nije jedini uslov za postizanje napretka u evropskim integracijama, što se vidi i iz Izveštaja Evropske komisije.\nPrethodno Inicijativa civilnog društva povodom Nacrta strategije socijalne zaštite\nSledeće Centralna promocija 53. Bitefa održana u Briselu\nBeograd, 17. septembar 2019. – Deveti Beogradski bezbednosni forum pod nazivom „U po…\nTop Tags Društvo mediji OCD Civilno društvo Evropska unija Evropska komisija mladi lokalna samouprava vladavina prava konkurs evropske integracije Politika Vlada Republike Srbije Srbija i Evropska unija Pravosuđe


Nedelja Crvenog krsta u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nedelja Crvenog krsta u Kragujevcu\nNedelja Crvenog krsta u Kragujevcu\nsreda, 09 maj 2012 07:53\nPovodom Svetskog dana Crvenog krsta u Kragujevcu je organizovan tradicionalni prijem prvaka u ovu humanitarnu organizaciju. Nedelja Crvenog krsta i dan kada se u svetu obeležava humanost, u Kragujevcu počinje edukacijom najmladjih. Mališani su u sportsku halu „Park“ došli da saznaju šta je to humanost i zašto postoji Crveni krst. Nedelja Crvenog krsta biće obeležena brojnim aktivnostima koje će biti organizovane do 15. maja.\nU svečanom salonu Skupštine grada biće nagradjeni pobednici konkursa likovnih i literarnih radova na temu ''Pričajmo o zdravlju“, biće obeležen i nacionalni Dan dobrovoljnih davalaca krvi, a planirana je i akcija ''Selu u pohode'', kao i obeležavanje ''Nedelje usta i zuba''.\nTokom nedelje Crvenog krsta sve bebe rodjene od 11. do. 15 maja prilikom odlaska iz kragujevačkog porodilišta dobiće prigodne poklone.\nUz sve to, tokom maja će biti organizovani i programi sa starima, gradsko takmičenje učenika u pružanju prve pomoći, i četiri akcije dobrovoljnog davanja krvi za studente.


Zaharova dala „bratski“ savet Kijevu kako da reši problem Donbasa - 02.08.2020, Sputnik Srbija\nIzjave ukrajinskih političara da ne razumeju tačke Minskih sporazuma podstiču na razmišljanje da im je potreban unutrašnji samit po tom pitanju, napisala je na... 02.08.2020, Sputnik Srbija\n14:34 02.08.2020 (Osveženo: 11:05 05.09.2021)\n„Možda nije potrebno beskrajno sazivati međunarodne samite, već napokon održati jedan – unutar ukrajinski? Da se skupe njih četvorica (predsednika, bivših Leonid Kravčuk, Leonid Kučma i Petro Porošenko i aktuelni Vladimir Zelenski) i pokušaju da shvate šta je napisano u Minskim sporazumima“, napisala je Zaharova, komentarišući reči novog šefa ukrajinske delegacije u kontakt grupu za rešavanje krize u Donbasu Leonida Kravčuka da pojam „specijalni status“ za Donbas treba precizirati, pošto su u Minskim sporazumima „napisali tako da sami ne znamo šta je to specijalni status“.\nZaharova je svoju ideju nazvala „bratskom“.\n„Samit u okviru Ukrajine će, sigurna sam, biti konstruktivan, neće biti nikoga ko bi mogao da se okrivi za njegov neuspeh. Jedno "ali": moraće se obaviti bez putovanja u Pariz“, dodala je ona.\n„Svi učesnici su kompetentni: dva su bila u kontakt grupi, jedan je potpisivao minske dokumenta, kod jednog su oni bili deo predizbornog programa. Nije nevažna činjenica: iz ove četvorke, dvojica nikad nisu rekla da im nešto nije jasno oko Minskog dokumenta, energično se zalažući za njihovu realizaciji u svetskim prestonicama i tražeći od Moskve da „ne usporava proces“. Neka onda ispričaju drugoj dvojici, šta je tamo napisano“, zaključila je Zaharova.


Železničar - Butel Skoplje 30:24\nPočetna / Vesti / Još jedna pobeda\nPRIJATELJSKA RUKOMETNA UTAKMICA: ŽELEZNIČAR-BUTEL SKOPLJE 30:24 (14:13)\nRukometaši Železničara ostvarili su još jednu pobedu u prijateljskim mečevima, pošto su u sali Osnovne škole “Dušan Radović“ savladali ekipu Butel iz Skoplja sa 30:24 (14:13).\nŽELEZNIČAR: Kocić (6 odbrana), Matović (8 odbrana), Stošić, Kljajić 2(1), Milovanović, Pižurica, Vejin 2, Gorela, Sretenović 6, Spasić 5, Jevtić 1, Stanojević, Živković 5, Milosavljević 1, Božović, Pavlović 5, Babić 3, Mađar.\nU sastavu ponovo nije bilo povređenog Dobrivoja Markovića. Nišlije su sve vreme kontrolisale rezultat, u smislu da gosti nijednom nisu čak ni izjednačili, mada su to mogli da učine na 23:22 u 52. minutu, kada je Matović odbranio zicer i sprečio ih u tome. Viđena je odlična igra „Želje“ u odbrani u prvoj polovini prvog poluvremena, uz samo četiri primljena gola, a duplo više postignutih, uz još jednu zapaženu partiju Ante Babića. Onda je došlo do blagog pada u igri ekipe Veselina Vujovića, bez postignutog gola u gotovo četiri minuta vezano sa igračem više u polju, što je tim koji sa klupe predvodi Igor Kotevski iskoristio da se primakne i na poluvreme ode samo sa golom minusa (14:13).\nIpak, „Želja“ se, igrajući po taktovima raspoloženog Aleksandra Pavlovića, opet „odlepio“ na tri do četiri gola prednosti, a predvođen levorukim bekom Grigorjevim i srpskim pivotmenom Davidovićem, petoplasirani tim makedonskog prvenstva ponovo je sasvim prišao. Ipak, taj nalet odbio je odlični Matović na golu, rastrčala su se krila Spasić i Živković, uz golegeterski stabilnog Sretenovića, Nišlije su na kraju stigle do najveće razlike i ubedljive pobede – 30:24.\nKod Butela, najefikasniji su bili Aleksej Grigorjev sa osam i Veljko Davidović sa pet golova.\nRukometaši Železničara završili su sa kontrolnim mečevima, vraćaju se obavezama u SEHA Gazprom ligi, gde već u sredu 20. februara gostuju Tatranu u Prešovu.


Zapošljavanje kod države pod još oštrijom lupom | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Ekonomija Zapošljavanje kod države pod još oštrijom lupom\nZapošljavanje kod države pod još oštrijom lupom\nU tom sistemu će pored kontrole zarade, biti obavezna i procedura za dolazak do “državnog” posla. Svako iskakanje iz pravila, biće evidentirano, odnosno sistem će ga prepoznati, i signalizirati da postoje propusti, čime će do njihovog otklanjanja biti zaustavljen prijem u nekom od javnih preduzeća, državnoj upravi ili drugih korisnika javnih sredstava.\nPo toj proceduri, svako javno preduzeće ili nadležni državni organ uprave kome je potrebno novo zapošljavanje, moraće da uputi zahtev Komisiji za davanje saglasnosti za novo zapošljavanje i resornom Ministarstvu i to najkasnije do petog u mesecu – i to sa detaljnim obrazloženjem.\nNaš izvor iz Nemanjine 11 tvrdi da je uvođenje ovog sistema brana za eventualne lažne podatke korisnika javnih sredstava, kojih je bilo u prethodnom periodu ali i kontrola trošenja novca i neplaniranih rashoda po osnovu zarada.\n– Ministarstvo finansija kontrolisaće ubuduće kroz Centralni informacioni sistem ne samo kako se obračunavaju plate u javnom sektoru za više od 500.000 zaposlenih u okviru 10.500 korisnika javnih sredstava već i zapošljavanje, koje mora da bude definisalo dokumentima javnog preduzeća ili državne uprave i za njega obezbeđen novac. Ako toga nema odnosno nije dostavljeno, ili su napravljeni propusti u proceduri koju je Vlada definisala Uredbom o postupku pribavljanja saglasnosti za novo zapošljavanje i dodatno radno angažovanje kod korisnika javnih sredstava, sistem će odbaciti zahtev.\nU tom slučaju, propusti moraju da budu otklonjeni, a ukoliko to ne može da se uradi u predviđenom roku, procedura će biti ponovljena za naredni mesec – navodi naš sagovornik.\n-Sistem upozorava na eventualno prekomerno i nepotrebno zapošljavanje koje nije predviđeno sistematizacijom išto može da dovede do dizbalansa planirane ukupne mase za plate i broja novih radnika ali i odstupanja u visini zarade. Drugim rečima, Komisija za davanje saglasnosti za novo zapošljavanje, bez aminovanja ovog sistema Ministarstva finansija, koje je treba da se da do 20 u mesecu, ne može da odobri novo radno mesto. Ovim sistemom i novim procedurama ispoštovan je i dogovor Vlade i MMF kojim će država po prvi put na jednom mestu, imati tačnu evidenciju svih zarada i zaposlenih u javnom sektoru kao i novca koji se planira i izdvaja za novozaposlene. On će doneti i uštede svakom pojedinačnom korisniku javnih sredstava jer neće imati trošak obračuna zarade, nabavke i održavanja softvera, jer će za njih to raditi Ministarstva finansija- kaže naš izvor.\nPrevious articleOtvorena SOS linija za pomoć novinarima\nNext articleVučić stigao u Sarajevo, donirat će vakcine


Bronza za Strahinju Stevšića na Prvenstvu Srbije u planinskom trčanju - Radio televizija Pančevo\nBronza za Strahinju Stevšića na Prvenstvu Srbije u planinskom trčanju\n12. oktobra 2020. 12. oktobra 2020. 0123\nU subotu, 10. oktobra, na Vršačkom bregu održano je Prvenstvo Srbije u planinskom trčanju.\nAK ,,Dinamo“ je nastupio sa tri takmičara i po tradiciji je osvojio medalju kao na svim dosadašnjim prvenstvima Srbije na kojima nastupa.\nU trci mlađih juniora na 4000 m Strahinja Stevšić osvojio je treće mesto i bronzanu medalju, dok je Andreja Božanić u istoj trci osvojio sedmo mesto. Sedmo mesto u konkurenciji seniora osvojio je i Slobodan Marinkov u trci na 10 000m.\nAko se uzme u obzir da nam ovakva takmičenja nisu priporiteti i da na njima nismo nastupili sa kompletnom ekipom a i takmičari koji su nastupili nisu se specialno spremali za ovo takmičenje, možemo biti zadovoljni nastupom.\nStrahinja je pokazao da je trenutno jedan od najboljih trkača na srednjim i dužim stazama u Srbiji jer su jedino u toj konkurenciji učešće uzeli svi najbolji takmičari a ostale trke su bile izuzetno slabe po kvalitetu.


Božović: "Zbog reakcije domaćina na penal utakmica izašla iz sportskog okvira" - Sportske.net\nBožović: "Zbog reakcije domaćina na penal utakmica izašla iz sportskog okvira"\nTrener fudbalera Crvene zvezde Miodrag Božović rekao je danas da je njegovoj ekipi posle eliminacije iz Lige Evropa bila potrebna pobeda i da je najvažnije da je osvojila tri boda u Novom Pazaru.\nDa li je Božović upravo potvrdio prodaju Kataija?Iz Zajednice Superlige osuđuju nerede u PazaruIz Zajednice Superlige osuđuju nerede u PazaruZvezdina laka pobeda u Pazaru u senci nereda!Bura u Pazaru! Živković odvežen u hitnu, Sikimić dobio crveni karton!\n"Važna utakmica za nas, bili smo u neprijatnoj situaciji posle ispadanja iz Evrope i trebala nam je pobeda da nastavimo trijumfalni niz u domaćem prvenstvu. Uz dužno poštovanje prema Pazaru i bez potcenjicvanja, mislim da smo mnogo bolji tim od njih iako su izgledali dobro na današnjoj utakmici", rekao je Božović novinarima u Novom Pazaru.\n"Srećom smo brzo poveli sa 2:0, igrali smo čvrsto, uspeli da se odbranimo čak i kad smo ostali sa igračem manje. Ono što je najbitnije uspeli smo da osvojimo tri boda danas", rekao je Božović.\nKada je reč o penalu dosudjenom za crveno-bele, Božović je rekao da neće komentarisati ništa dok ne pogleda snimak te situacije.\n"Ne želim da komentarišem. Dešavaju se greške u fudbalu, u sportu, ali mene je začudila burna reakcija domaćina na dosuđen penal, pa čak i da nije bio. Zbog toga je utakmica izašla iz sportskog okvira i pretvorila se u haos", rekao je Božović.\nTrener fudbalera Novog pazara Zoran Marić naveo je da je meč imao dva dela.\n"Crvena zvezda je svakako bolja, ali se stiče utisak da je ova utakmica imala dva dela - pre i posle penala, penala koji nas je poremetio i nakon čega nismo mogli da se oporavimo. Pokušavali smo i nismo uspeli da uspostavimo našu igru, pa čak ni sa igračem više, a pokazatelj koliko je Zvezda bolja što su nam i sa igračem manje dali dva gola", rekao je Marić.\nOn je naveo da mu je žao zbog incidenata.\n"Žao mi je što je utakmica, koja je trebalo da bude praznik fudbala, izašla iz sportskih okvira i pretvorila se na nešto što ne liči na sport", rekao je Marić.


Putin Vučiću jasno rekao: Nemoj rješavati Kosovo! - Dani 1061 - 02.11.2018.\nPutin Vučiću jasno rekao: Nemoj rješavati Kosovo!\nRusiji trebaju jedan zamrznuti konflikt i nestabilnost, kaže srbijanski istoričar i analizira rezultate opštih izbora u Bosni i Hercegovini te objašnjava zašto su Srbija i Hrvatska ovoga puta tako otvoreno podržale Milorada Dodika i Dragana Čovića, da li neuspjeli referendum u Makedoniji dodatno destabilizuje region i kako će istorija zapamtiti njemačku kancelarku Angelu Merkel\n“Pregovori između Srbije i Kosova trenutno se nalaze u nekoj vrsti blokade i ćorsokaka. Ideja o razmeni teritorija i stanovništva koju žele da sprovedu predsednici Aleksandar Vučić i Hašim Tači, očito nema podršku ključnih međunarodnih adresa. Ovom eksperimentu se najoštrije protive Berlin i London, koji najbolje poznaju situaciju na Balkanu i svesni su svih opasnosti koje iz navedenog rešenja proizlaze.


IFIMES: CIK-a bez demokratskog nadzora i uveliko djeluje izvan okvira zakona – RTV BPK\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. IFIMES analizira aktualna politička događanja nakon 8. Općih izbora u Bosni i Hercegovini (BiH), koji su održani 7. oktobra sa fokusom na formiranju vlasti na svim nivoima u BiH. Iz analize „Formiranje vlasti u BiH 2018: ‘Conclave’ za Bosnu i Hercegovinu“ izdvajamo najvažnije dijelove.\nAnalitičari smatraju da je potrebna međunarodna akcija i pomoć međunarodne akademske zajednice da se zaustavi dalje devastiranje UNSA i da prestanu politički pritisci, koje u ovom trenutku simbolizira Sebija Izetbegović. Lokalna akademska zajednica u Sarajevu nema dovoljno snage da se suprotstavi nasrtaju i uplitanju politike u rad UNSA.


Radio Nešvil – Bogatić » Miroslav Mišković već na poslu Miroslav Mišković već na poslu – Radio Nešvil – Bogatić\nMiroslav Mišković već na poslu\n24. jula 2013. radionesvil\nVlasnik „Delta holdinga“ Miroslav Mišković vraća se svojim redovnim poslovnim aktivnostima i sutra će voditi redovni polugodišnji kolegijum kompanije.Na kolegijumu će, kako je rečeno za Tanjug u toj kompaniji, biti sumirani poslovni i finansijski rezultati rada „Delta holdinga“ za prvih šest meseci ove godine. Mišković je, kako je rečeno, jutros došao na posao vrlo raspoložen, ušao je na glavni ulaz zgrade i dozvolio fotoreporterima da ga slikaju.Po dolasku na posao prisustvovao je redovnom kolegijumu kompanije. Vlasnik „Delta holdinga“ pušten je juče u 12.50 sati iz pritvorske jedinice Okružnog zatvora koja se nalazi u zgradi Specijalnog suda u Ustaničkoj.\nOn je oko 11 sati iz Okružnog zatvora u Bačvanskoj prevezen u pritvorsku jedinicu suda, odakle je sproveden u sudnicu radi davanja izjave pred sudijom da neće pobeći. Međutim, posle toga nije vraćen u Bačvansku, već je ponovo odveden u pristvorsku jedinicu u sudu radi razduživanja, a potom pušten u 12.50 sati.\nMišković je u pritvoru Okružnog zatvora proveo 224 dana, od hapšenja 12. decembra prošle godine. Pritvor mu je zamenjen jemstvom od 12 milona evra u dinarskoj protivvrednosti koje je juče uplatila njegova kompanija pa je pušten da se u daljem toku postupka brani sa slobode. Kako je Tanjugu rečeno u „Delta holdingu“, svih 12 miliona evra uplatio je „Delta holding“.\nMiškoviću je, međutim, privremeno oduzet pasoš i određena mera zabrane napuštanja boravišta, uz obavezu javljanja Policijskoj upravi za grad Beograd – PS Savski venac, svakog prvog radnog dana u mesecu.\nUkoliko Mišković ispoštuje svoje obaveze da se uredno javlja na sve pozive suda, po okončanju sudskog postupka njegovoj kompaniji „Delta holding“ će biti vraćeno jemstvo od 12 miliona evra u dinarskoj protivvrednosti koje je u kešu uplatila na račun suda za njegovu odbranu sa slobode. Ako bi se desilo da pobegne, odnosno postane nedostupan sudu, shodno zakonskoj regulativi, jemstvo bi ostalo na raspolaganju sudskom budžetu.\nU ovom predmetu samo je još vlasnik Nibens grupe Milo Đurašković ostao u pritvoru. Miškovićev sin Marko je u kućnom pritvoru od aprila, dok se ostali optuženi brane sa slobode. Posle šest meseci istrage, tužilaštvo je u maju podiglo optužnicu protiv njih trojice i još osam osumnjičenih za nezakonito izvlačenje i prisvajanja finansijskih sredstava i imovine iz više preduzeća za puteve u periodu od 2005. do 2010. godine. Tužilaštvo sumnja da su na taj način oštetili putarska preduzeća za 16,95 milijardi dinara, a budžet Srbije za 472 miliona dinara.\nRecepti kuvara Mačvanske srednje škole Bogatić\n18. maja 2015. radionesvil Komentari su isključeni na Recepti kuvara Mačvanske srednje škole Bogatić


Ruska inicijativa: Deklaracija o zajedničkom suprotstavljanju terorizmu - Sputnjik Srbija\n03:14 19 Septembar 2020\nRuska inicijativa: Deklaracija o zajedničkom suprotstavljanju terorizmu\n10:15 05.12.2015 Preuzmite kraći link\nDeklaracija o zajedničkom suprotstavljanju terorizmu je jedan od dokumenata koji je na inicijativu Rusije usvojen na Ministarskom savetu OEBS-a, održanom u Beogradu, potvrdio je stalni predstavnik Rusije pri toj organizaciji Aleksandar Lukaševič.\n„Uspeli smo da usvojimo nekoliko veoma važnih dokumenata koji pred našu organizaciju postavljaju konkretne zadatke. Među njima je jasna i sadržajna deklaracija o suprotstavljanju terorizmu koju je inicirala Ruska Federacija“, rekao je diplomata.\nSrbija je pokazala da može da bude ozbiljan partner\nOn je istakao da se na zasedanju u Beogradu vodio veoma važan razgovor koji je potvrdio neophodnost da se „ostavi po strani sve što se ne tiče borbe protiv terorizma“.\nU Beogradu je kasno sinoć završen 22. Ministarski savet OEBS-a, na kojem su glavne teme bile borba protiv terorizma, ukrajinska i migrantska kriza, klimatske promene, kao i rusko-turski spor posle obaranja ruskog aviona.\nPredsedavajući OEBS-u i ministar spoljnih poslova Srbije Ivica Dačić rekao je u završnom govoru da su tokom sastanka ulagani napori da se postigne konsenzus o brojnim pitanjima, ali da u pojedinim pitanjima to nije bilo moguće.\n„Da nismo usvojili nijednu odluku večeras, bio bih spreman da proglasim da više ne postoji organizacija, jer nema svrhu ukoliko nema volje za kompromisom. Da je diskusija trajala još pola sata, bio bih u iskušenju da bacim suzavac“, rekao je Dačić, podsetivši da je bio ministar unutrašnjih poslova Srbije.\nMeđu predlozima izjava koje nisu usvojene nalazi se, na primer, ona u vezi sa slobodom okupljanja, izjašnjavanja i medija.\nMinistarskim savetom je okončano jednogodišnje predsedavanje Srbije organizacijom, koje je, prema oceni učesnika, bilo veoma uspešno.\nTokom dvodnevnog skupa Beograd je bio diplomatska prestonica Evrope i sveta, ugostivši 1.700 delegata i 44 šefa diplomatije.\nusvajanje, Deklaracija, OEBS, Srbija


Naša snaga je u timskom radu - Sindikat medija Crne Gore\nMilena Bubanja Obradović, urednica Portala Radio Berane\nPortal Radija Berane osnovan je u martu 2017. godine sa namjerom da se unaprijedi sadržaj koji nudi taj lokalni javni emiter. Glavna i odgovorna urednica Milena Bubanja-Obradović kazala je da je sve počelo dvije godine ranije, osnivanjem Facebook stranice na kojoj su postavljali audio zapise priloga i gostovanja, koja su emitovana na Radiju. Kako je publika bila zainteresovana za te sadržaje, odlučili su da naprave besplatnu verziju sajta. Na taj način su prvenstveno htjeli da dopru do mlađe publike, koja je uglavnom nezainteresovana za tradicionalne medije.\n”Prvo smo napravili besplatnu verziju na wordpress-u, a na godišnjicu tog starog portala, marta 2018, startovao je novi redizajnirani portal”, ističe Bubanja Obradović, koja je inače i potpredsjednica Sindikata medija Crne Gore.\nDodala je da su profesionalizaciju portala finansirali projektom, podržanim od strane Ambasade Sjedinjenih Američkih Država ”Unaprijeđenje vještina korištenja interneta i društvenih mreža”.\nPortal do skoro nije imao svoju redakciju, već su svi radili u okviru velike radijske redakcije. Nakon što je portal redizajniran formirana je i redakcija portala, sa dva zaposlena. Bubanja-Obradović objašnjava da se i ostale kolege uključuju, ali da njihov rad nije primarno vezan za portal.\nPočetak je, ističe ona, bio najteži, jer su morali da postave temelje i rade sa ograničenim resursima. Portal su pokrenuli entuzijazmom mladih novinara/ki, pa je i bio prihvaćen kao ”novotarija i ‘zanimacija’ ovih kolega”. Tako je bilo sve dok nijesu dobili projekat podržan od Ambasade SAD, što je ujedno bio i prvi put da jedan lokalni mediji bude nosilac projekta koji oni finansiraju, ali i prvi projekat koji je Radio Berane realizovao.\n”Formiranjem redakcije portala okolnosti su se promijenile, pa su kolege počele više da se uključuju i učestvuju u radu. Ipak, ne treba im zamjerati jer rad na portalu je samo jedan dio rada u Radiju, tako da za one koji su angažovani predstavlja još jednu obavezu, a ne podrazumijeva veću zaradu”, kazala je Milena.\nIpak, uspjeli su da se pozicioniraju, ali se, kako kaže, i dalje trude, napreduju i nadograđuju portal.\n”Imati portal koji se bavi lokalnim temama ima svoje prednosti, jer to otvara mogućnosti da se teme od značaja za naše sugrađane/ke stavljaju u fokus. Otvorilo je mogućnost da veliki broj naših sugrađana/ki koji nisu u Beranama ima informacije iz svog grada. Sa druge strane, upravo ta ograničenost na lokalne teme, nekad bude izazovna jer treba stvarati priče u kontinuitetu i biti dovoljno domišljat da, čak i onda kada nema dešavanja, imate dovoljno interesantnih tekstova”, pojasnila je Bubanja- Obradović.\nBrojke im, kazala je na, pokazuju da su njihovi planovi i očekivanja višestruko nadmašeni. Dodaje i da je stari portal Radija Berane postigao određeni uspjeh koji, obzirom na ograničene tehničke mogućnosti, nije zanemarljiv, ali da je očigledno da je novi portal uspješniji.\n”Za osam mjeseci bilježimo oko 850 hiljada posjeta i oko pet hiljada pratilaca. Neki od tekstova imaju domet do 40 hiljada ljudi. Ove brojke nas naročito ohrabruju, jer nismo promovisali Portal putem društvenih mreža, već su to namjerne posjete”, otkrila je glavna i odgovorna urednica ovog medija.\nBubanja-Obradović smatra da je pokretanje portala uspjeh sam za sebe, jer su u digitalnom dobu online servisi, koji prate rad lokalnih medija, neophodni. Na taj način, portali su za mnoge medije slamka spasa, koja osigurava njihov opstanak.\n”Opipljiv rezultat je broj posjeta koji, u poređenju sa drugim portalima ovog tipa, pokazuje da smo uspjeli da se pozicioniramo visoko”, zaključila je ona.\nPrema njenim riječima, lokalni javni emiteri nisu u dobroj poziciji, pa rad u njima nije san za novinara/ku. Naprotov, loša finansijska situacija u velikoj mjeri utiče na uslove rada i motivaciju zaposlenih da uđu u neki novi projekat koji nije dodatno plaćen.\nJedan od najvećih problema sa kojima se suočavaju jeste loša tehnička opremljenost, a prema Mileninim riječima, oprema koju imaju je stara i neadekvatna, što im otežava svakodnevni rad i kreiranje multimedijalnih formi.\n”Drugi, ne manje važan, problem je mali broj zaposlenih koji nameće da novinar/ka mora imati puno različitih znanja i vještina kako bi završio/la posao. To dovodi do čestog prekovremenog rada, rada vikendima i slično”, objasnila je ona i dodala da je bilo nekoliko neuspješnih pokušaja sabotiranja rada tog medija. Bubanja-Obradović je dodala i da se portal nedavno suočio i sa hakerskim napadom koji je, na nekoliko dana, ”oborio” portal.\nFormulu za uspjeh portala Radija Berane, glavna i odgovorna urednica ovog medija vidi u tome što su ga pokrenuli mlađi ljudi, koji su prije nekoliko godina počeli da rade u Radiju. To je, kako kaže, uticalo da Portal, uprkos svim problemima, funkcioniše uspješno.\n”Na krilima nove snage on se razvijao i donosio neke nove mogućnosti. Dobili smo portal koji nam omogućava da prihodujemo putem marketinga i da ga na taj način učinimo održivim. Da bi ova priča postala uspješna zaista jeste bilo potrebno puno motivacije, ali naša snaga je upravo u timskom radu i podršci koju imamo od menadžmenta Radija”, zaključila je ona.


Stara Planina Zima , Skijanje Stara Planina 2021, GlobusNis\nNaslovna » Srbija » Planine u Srbiji » Stara Planina\nStara Planina Zima 2021 / Stara Planina je pod snegom je skoro pet meseci godišnje i predstavlja potencijal za duge staze za alpsko skijanje. Raskošna lepota Stare planine, osvaja i pleni, ne samo u toku zime, već u toku cele godine. Idealno je mesto za ljubitelje netaknute prirode, koji žele da otkriju neizmerna bogatstva ove planinske lepotice na istoku Srbije.\nRaskošna lepota Stare planine, osvaja i pleni, ne samo u toku zime, već u toku cele godine. Idealno je mesto za ljubitelje netaknute prirode, koji žele da otkriju neizmerna bogatstva ove planinske lepotice na istoku Srbije. Izgradnjom sistema žičara i ski staza, smeštajnih kapaciteta kao i druge infrastrukture, Stara planina će veoma brzo postati jedan od najvećih i najznačajnijih skijaških centara u Srbiji, posebno namenjen ljubiteljima skijaških sportova i kvalitetnog skijanja u okruženju neizmerne lepote i netaknute prirode.\nTokom zimske sezone 2011 / 2012, ponuda skijališta je znatno unapređene. Za novu 2012. godinu otvoren je hotel visoke klase “Stara planina”, zatim 15. januara 2012. na Staroj planini je puštena u rad prva gondola u Srbiji “Jabučko ravnište”, a 13. februara proradio je i novi četvorosed “Babin zub”, kao i vezni ski lift “Rudine”.\nVerujemo da ćete među našom bogatom zimskom ponudom pronaći neke aranžmane i ski pakete po vašem ukusu i da će vam skijanje (ili snowboarding) ove zimske sezone 2018/19 pričiniti pravo zadovoljstvo i da ćete se sa Stare planine vratiti puni lepih uspomena.


"DONEĆU SRBIJI OLIMPIJSKO ZLATO IZ PARIZA" Vladimir stao u red besmrtnih srpskog boksa nakon medalje na SP, sada naciji dao veliko obećanje\nBronza sija kao zlato. Nakon 26 godina Srbija ponovo ima medalju na Svetskom šampionatu u olimpijskom boksu za muškarce. Ovaj put medalju nam je iskovao 23-godišnji Vladimir Mirončikov u kategoriji do 80 kilograma u srpskoj sportskoj lepotici, beogradskoj Areni.\nNa krilima srpskih navijača išao je iz bitke u bitku, u četvrtfinalu gde je pobeda značila i osvajanje bronze salvadao je nezgodnog Kazahstanca, a zatim u borbi za plasman u finale nečasnom odlukom sudija ostao bez pobede i borbe za zlato.\nSrbija je u beogradskoj Areni u 21. izdanju Svetskog šampionata za muškarce, koje se nakon 43 godine ponovo vratilo u našu prestonicu, osvajanjem bronze osvojila mnogo više od toga. Boks je ponovo počeo da diše punim plućima u našoj zemlji u kojoj je pre četiri decenije punio stadione i gde se tražila karta više.\nNaša zlatna bronza, naš Vladimir, zajedno sa ostalih 11 kolega iz reprezentacije i selektorom Milanom Piperskim učinili su da nas ponovo njihove pobede bacaju u slavljenički trans, porazi da nas bole i bacaju u nokdaun.\n- Ponosam sam, medalja za Srbiju je tu, od subote veče sijaće na mojim grudima za celu Srbiju. Želeo sam zlato, borio se do poslednjih atoma snage, ali jednostavno viša sila je odlučila drugačije. Bronza je tu, proslavićemo je u srcu Arene. I nastavljamo dalje, sledeće godine je Evropsko prvenstvo gde ću svim snagama jurišati na pobednički presto. Cilj koji sam sebi zacrtao su Olimpijske igre u Parizu 2024, zlato oko vrata i srpska himna. Radiću na tome svaki dan, verujem da ću ostvariti taj san, sve za Srbiju“ – rekao je Mirončikov.\nBronzana medalju na Svetskom prvenstvu u beogradskoj Areni Vladimiru će biti uručena u subotu 6. novembra nakon finalnog meča u kateogoriji do 80 kilograma.\nPrelepa Slovakinja obožava da se slika POTPUNO GOLA, a bujne grudi joj prave "problem"! Njene "provokacije" gledaju milioni /VIDEO/\nŽIVOTNI HOROR USPEŠNOG SPORTISTE Zbog infekcije su mu amputirali ruku, a onda i obe noge! Bivši šampion ZAVAPIO iz bolnice!\nRazgovori u "normandijskom formatu" o istočnoj Ukrajini održaće se u Parizu 25. januara


ŽELJKO PANTELIĆ: Zapadni Balkan u opasnosti od večnosti u čekaonici EU - Preokret\nŽELJKO PANTELIĆ: Zapadni Balkan u opasnosti od večnosti u čekaonici EU\nProces proširenja EU i sprovođenje dubljih integracija Unije, čitaj ukidanja konsenzusnog odlučivanja, neraskidivo su povezani. Bez reforme EU i načina odlučivanja, prelaska sa konsenzusa na odlučivanje kvalifikovanom većinom, neće biti novog proširenja EU, bez obzira ko će prvi zakucati na vrata – Crna Gora koja je najbliža, Srbija koja je iza nje ili poslednje Kosovo koje i dalje nije priznato od pet država članica EU.\nFrancuski predsednik Emanuel Makron nije skinuo prašinu sa predloga svog prethodnika u Jelisejskoj palati Fransoa Miterana o “konfederalnoj Evropi” u novoj konfekciji nazvanoj “Evropska politička zajednica” – u Francuskoj je dobar deo građana alergičan na pojam “federalan” u kontekstu EU i kako smo u jeku izborne kampanje za nacionalnu skupštinu bolje je izbeći ga – već je “oživeo” strateški plan Elmara Broka, dugogodišnjeg savetnika Angele Merkel.\nOriginalni Miteranov plan je obuhvato i Rusku Federaciju, štaviše bio je zamišljen kao sredstvo da se Moskva zakači za Evropu i bude njen “konfederalni” deo. Makronova ideja je sasvim drugačija i bazira se na Brokovoj strategiji da se zemlje koje se graniče sa EU vežu za nju i da imaju – to je novi Makronov detalj – stratešku funkciju markiranja ekskluzivne zone interesa EU, ekonomskih i geostrateških, u kontrapoziciji sa Rusijom, Kinom ali i drugim međunarodnim akterima zaintresovanim za dotične države.\nPiše: Željko Pantelić za Vijesti


Američki stručnjak: Otkazivanje sastanka u Parizu je signal za uključivanje SAD u pregovore o Kosovu | Vestinet.rs\nPočetna POGLEDI\tAmerički stručnjak: Otkazivanje sastanka u Parizu je signal za uključivanje SAD u pregovore o Kosovu\n„Sledeći korak treba da bude iskorak ključnih učesnika a u to bi morale biti uključene i Sjedinjene Američke Države. Videli smo da je predsednik Vučić, kada je iznosio očekivanja da bi pariski susret mogao biti otkazan, pominjao Sjedinjene Države. Prethodno su Tači i kosovka strana više puta na to ukazivali. Važno je primetiti da je Beograd uvideo koliko bi značajan bio veći angažman Sjedinjenih Država“, kaže Džozef.\nOn podseća da je Ivica Dačić, aktuelni šef diplomatije i bivši premijer, govorio o tome u jednom intervjuu u maju, prenosi Tanjug.\n„Odmah posle samita u Berlinu koji je označio kao neuspešan. Kao jedan od glavnih razloga za neuspeh označio je odsustvo Sjedinjenih Država. Deluje mi da u vezi sa većom ulogom SAD u pregovorima nema nesaglasja između Srbije i Kosova„, tumači Džozef izjavu šefa srpske diplomatije.\n„Po mom mišljenju, to bi trebalo da budu ljudi koji mogu ponuditi alternative ideji koju su, međunarodni eksperti i regionalni lideri u Severnoj Makedoniji, Crnoj Gori i Bosni, odbacili kao veoma opasne. Mislim tu na zamenu teritorija. Potrebne su nove ideje i mislim da bi američka vlada trebalo da konsultuje stručnjake o tom pitanju“, smatra Džozef.\n„Dosadašnja strategija je zasnovana na kompenzovanju Vučića zbog toga što predvodi Srbiju do sporazuma sa Kosovom. Koncept kompenzacije za gubitak Kosova je upravo ono što vodi logici teritorijalne razmene ili podele – što otvara pitanje granica u Bosni, kao i drugde u regionu….“, rekao je.\nSmatra da bi kao alternativu kompenzovanja, kako kaže, Srbije i Vučića za gubitak Kosova trebalo učiniti upravo suprotno – „časno i dostojanstveno očuvati trajne veze Srbije sa Kosovom dok se u kontekstu međusobnog prizanja proces okončava postojanjem nezavisne države Kosovo„.\n„Među mnogim načinima za koje mislim da je moguće uraditi je i ideja o obezbeđivanju suvereniteta Srpskoj pravoslavnoj crkvi i imovini kojom raspolaže na Kosovu južno od Ibra. Dati crkvi potpuni suverenitet bio bi znak za Srbe koji žive na Kosovu i u Srbiji da su večno vezani za to područje. I da su dobrodošli da ostanu na Kosovu“, kaže Džozef.\n„Sjedinjene Države i Evropska unija zainteresovane su za rešavanje, a ne za produbljivanje problema. I verujem da su iskreno zainteresovane za stabilnost i napredak Srbije i Kosova“, navodi on.\nGovoreći o udaljenosti stavova Beograda i Prištine, Džozef smatra dobrim to što su predsednik Vučić i Hašim Tači učesnici u dijalogu već duže vreme te da, kako kaže, „gaje izvestan stepen medusobnog razumevanja i kada razgovaraju – to čine konkretno„.\n„Mnogo bi teže bilo na terenu primeniti koncept teritorijalne razmene. Ono što bi Srbi trebalo posebno da razumeju su razorne posledice takvog rešenja. Koje bi narocito ugrozile Srbe naseljene južno od reke Ibar. Ako bi do toga došlo –Srbi koji bi ostali ispod linije podele ne bi zadržali isti stepen zaštite i ne bi mogli da ocuvaju svoju poziciju na Kosovu. To bi bila tragedija, kako za sve Srbe, tako i za Albance“, zakljucuje Džozef.\nAleksandar VučićBalkanEdvard DžozefEUHašim TačiKosovopregovoriSADSRBIJA


"Nova Topola" i "Volujac" generatori privrednog razvoja - Akta.ba\n"Nova Topola" i "Volujac" generatori privrednog razvoja\n21.10.2019. 07:53 / Izvor: Akta.ba\nMinistar privrede i preduzetništva Republike Srpske Vjekoslav Petričević predstavio je u Pirotu planove za razvoj slobodnih zona u Republici Srpskoj i istakao da su Agroindustrijska zona “Nova Topola” u Gradišci i Poslovna zona “Volujac” u Trebinju generatori sadašnjeg i budućeg privrednog razvoja.\nPetričević, koji je juče prisustvovao svečanoj akademiji povodom obilježavanja dvije godine postojanja i rada Ugovorne okružne privredne komore Pirot i 176 godina privrednog udruživanja u tom gradu, zahvalio je domaćinima za poziv, te istakao značaj ovog jubileja.\nOn je upoznao prisutne da postoji veliki interes za razvoj postojećih poslovnih zona i uspostavljanje slobodnih zona u Republici Srpskoj, te naglasio da postoji veliki broj zainteresovanih poslovnih subjekata za te aktivnosti, naročito u Hercegovini, saopšteno je iz Ministarstva privrede i preduzetništva.\nPetričević je predstavio planove Vlade Republike Srpske i Ministarstva na čijem je čelu da izmjenom relevantnih propisa stvore osnove za dinamičan razvoj slobodnih zona, te da u vezi sa tim imaju namjeru preuzeti najbolja iskustva.\nOn je dodao da u tom svjetlu treba posmatrati posjetu jednom veoma uspješnom projektu kakva je Slobodna zona "Pirot", čiji je obilazak najavio.\nPomoć privrednicima koji su radili smanjenim kapacitetima u aprilu\nPočela proizvodnja dezinfikacionih sredstava u RS


Danas je Vavedenje Presvete Bogorodice – Vesti FKMS Radija\nU Srbiji na Vavedenje prestaju svadbe, ne treba preduzimati nikakve važnije poslove, niti sklapati ugovore, započinjati velike radove, a nerotkinje treba da spavaju u manastiru. Srpska pravoslavna crkva 4. decembra obeležava jedan od najvećih praznika posvećenih majci Božjoj, Vavedenje Presvete Bogorodice. Ovaj dan u crkvenom kalendaru obeležen je crvenim slovom i predstavlja spomen na dan kada je Presveta Bogorodica predata na službu Bogu.\nPraznik je obeležen crvenim slovom u bogoslužbenom kalendaru Srpske pravoslavne crkve kao zapovedni praznik, slavi se kao uspomena na dan kada je Bogorodica, u pratnji svojih roditelja Joakima i Ane, prvi put uvedena u hram Božji. Činom Vavedenja Marijinog, kaže jevanđelsko predanje, sveti roditelji ispunili su zavet da će porod, kojeg dugo nisu imali, “predati Bogu na službu”.\nNa pravoslavnim ikonama posvećenim ovom prazniku slika se Bogorodica u pratnji devojaka sa upaljenim voštanicama, a jedna od najlepših predstava je slavska ikona manastira Hilandar.U Crkvi kralja Milutina u Studenici je jedna od najvrednijih i najbolje očuvanih fresaka sa istom scenom Vavedenja.\nBogorodica se smatra zaštitnicom žena porodilja i razna su narodna verovanja vezana za moć ikona na kojima je ona predstavljena. Kod Srba se ovaj dan još i zove Sveta Prečista. Na ovaj dan, koji se zove i Ženska Bogorodica, svetkuju se rodilje i nerotkinje, a mnogi se na ovaj dan i pričešćuju.\nVavedenje je i slava stočara koji veruju da im Bogorodica štiti stoku od zveri. Prema narodnim verovanjima, stočari slave Vavedenje kako bi im Bogorodica zaštitila stoku od zveri, a u istočnoj Srbiji su na osnovu vremena toga dana predskazivali rod useva – vedro nebo obećava dobru letinu.\nI za Vavedenje važi pravilo da ne treba raditi po kući, prati veš, peglati i slično.Na ovaj dan svakivernik posti jer Vavedenje pada u vreme velikog Božićnog posta. Po broju svečara, ovaj praznik se nalazi na 14. mestu kao krsna slava Srba.\nPrethodnoMeđunarodni dan osoba sa invaliditetom - Tribina ''Stop diskriminaciji''\nSledećeMini rukomet u Jagodini


Bajden upozorio Sija: Biće posledica ako pomognete Rusiji - 18.03.2022, Sputnik Srbija\nBajden upozorio Sija: Biće posledica ako pomognete Rusiji\nPredsednik Amerike Džozef Bajden upozorio je kineskog lidera Si Đinpinga na moguće posledice ako se ispostavi da je Peking podržavao operaciju ruske vojske u... 18.03.2022, Sputnik Srbija\nOn nije precizirao da li se radi o sankcijama, dodajući da je Bajden obećao reakciju ne samo sa strane SAD, nego i čitavog sveta.Zvaničnik je rekao da Bajden tokom telefonskog razgovora sa Sijem nije iznosio nikakve konkretne zahteve, već je samo izložio svoje viđenje situacije.Bajden je pokrenuo i pitanje bioloških laboratorija u Ukrajini, o čemu je govorila Rusija.On je izrazio zabrinutost zbog toga što Rusija, kako se navodi, širi dezinformaciju u vezi sa postojanjem biološkog oružja u Ukrajini kao povoda za operaciju, rekao je taj zvaničnik.O TajvanuBajden je tokom telefonskog razgovora ponovio da se politika Vašingtona prema Tajvanu neće menjati.Kako je rekao, SAD su i dalje protiv bilo kakvih jednostranih izmena statusa kvo, ističe se u Beloj kući.\nsvet – politika, svet, politika, ukrajina, kriza u ukrajini, džozef bajden, si đinping\n© AP Photo / Charles DharapakSi Đinping i Džo Bajden\nPredsednik Amerike Džozef Bajden upozorio je kineskog lidera Si Đinpinga na moguće posledice ako se ispostavi da je Peking podržavao operaciju ruske vojske u Ukrajini, rekao je visoki zvaničnik američke administracije.\n„Bajden je jasno stavio do znanja da će biti posledice ako Kina pruži pomoć Rusiji“, rekao je zvaničnik tokom telefonskog brifinga za novinare.\nOn nije precizirao da li se radi o sankcijama, dodajući da je Bajden obećao reakciju ne samo sa strane SAD, nego i čitavog sveta.\nZvaničnik je rekao da Bajden tokom telefonskog razgovora sa Sijem nije iznosio nikakve konkretne zahteve, već je samo izložio svoje viđenje situacije.\nUpitan da li u Vašingtonu očekuju neke promene u politici Pekinga po pitanju Ukrajine, zvaničnik je rekao da će Amerika pomno pratiti odluke koje Kina s tim u vezi bude donosila.\nBajden je pokrenuo i pitanje bioloških laboratorija u Ukrajini, o čemu je govorila Rusija.\nOn je izrazio zabrinutost zbog toga što Rusija, kako se navodi, širi dezinformaciju u vezi sa postojanjem biološkog oružja u Ukrajini kao povoda za operaciju, rekao je taj zvaničnik.\nBajden je tokom telefonskog razgovora ponovio da se politika Vašingtona prema Tajvanu neće menjati.\nKako je rekao, SAD su i dalje protiv bilo kakvih jednostranih izmena statusa kvo, ističe se u Beloj kući.


Vlada Kosova usvojila zakonsku regulativu za priznavanje diploma mitrovičkog univerziteta | KoSSev\nSreda 30. decembar 2015, 18:41\nVlada Kosova usvojila je danas zakonsku regulativu za priznanje diploma Univerziteta u Prištini sa privremenim sedištem u Kosovskoj Mitrovici, na osnovu koje će izdavati sertifikate studentima ovog Univerziteta u slučaju apliciranja za posao u kosovskim institucijama. Ovo je, međutim, samo privremeno prelazna mera Vlade Kosova u iščekivanju integracije ovog univerziteta u kosovski sistem.\n"Vlada Kosova odobrila je regulativu o procedurama i kriterijumima za izdavanje sertifikata za građane Republike Kosovo koji imaju univerzitetske diplome Univerziteta u Severnoj Mitrovici," stoji u saopštenju iz Vlade Kosova o današnjoj sednici na kojoj je i odobrena regulativa.\nKosovska vlada je početkom aprila usvojila dokument o "Postupku prijavljivanja za radna mesta u institucijama Republike Kosovo za članove manjinskih zajednica koje imaju diplome izdate od strane Univerziteta u Severnoj Mitrovici".\nIako su neki kosovski mediji tada javili da će kosovska vlada priznati diplome srpskog državnog prištinskog univerziteta u Kosovskoj Mitrovici, za samu kosovsku vladu, to je, međutim, samo "privremeno-prelazna mera za integraciju kojom će se diplome koje su dobili građani Republike Kosovo - učiniti važećim, u svrhu prijavljivanja za posao u javnim institucijama, a u očekivanju potpune integracije Univerziteta u Severnoj Mitrovici u okviru kosovskog pravnog okvira."\nCilj ovog dokumenta za kosovsku vladu jeste integracija Prištinskog univerziteta sa privremenim sedištem u Kosovskoj Mitrovici u kosovski sistem visokog obrazovanja.


Vlada Srbije razrešila čelnike javnih preduzeća\nSmenjeni direktori JAT, ŽTP...\nBEOGRAD - Vlada Srbije na jučerašnjoj sednici smenila je generalnog direktora "Jat ervejza" Predraga Vujovića i na njegovo mesto imenovala Aleksandra Milutinovića, na kojoj je razrešila dužnosti i generalnog direktora ŽTP "Beograd" Slobodana Rosića, umesto kojeg je postavljen Milanko Šarančić.\nDužnosti direktora Republičke direkcije za puteve razrešen je i Tihomir Timotijević, a na njegovo mesto doveden je Branko Jocić, saopštila je Vlada Srbije.\nVlada Srbije smenila je i direktora Garancijskog fonda Lazara Milićevića, a za novog direktora imenovan je Milisav Tijanić. Predsednik i članovi Upravnog odbora Fonda za razvoj su razrešeni dužnosti. Za predsednika Upravnog odbora imenovan je ministar za privredu Dragan Maršićanin.\nRazrešeni su i članovi Nadzornog odbora ovog fonda i imenovani novi - pomoćnik ministra privrede Petar Pavlović, Ljiljana Marković iz Ministarstva za kapitalne investicije i Sava Urošević, član Odbora za finansije Skupštine Srbije.\nMogu li Srbi stradali na Kosmetu da traže naknadu štete pred Evropskim sudom\nSavet za borbu protiv korupcije: Ostavka Zage Golubović\nPenzionerima "povišica" od 12,28 odsto, najavljuju u Fondu PIO\nKreće druga faza ispitivanja učestalosti plućnih bolesti kod nas\nNajava obustavljanja reformi u prosveti izazvala zaprepašćenje stručnjaka\nIzveštaj organizacije "Transparentnost Srbija"\nOpštine i gradovi nezadovoljni budžetom\nSaradnja Fakulteta političkih nauka sa Fransuzima


Postavio Yucom - 23/07/2020 Saopštenja\nRERI i Yucom daju punu podršku inicijativi „Ujedinjeni protiv Kovida“ i pravu zdravstvenih radnika da slobodno iznose svoje mišljenje.\nZahtevamo od organa javnih vlasti i direktora zdravstvenih ustanova da se uzdrže od bilo kakvih mera i postupaka koje ugrožavaju slobodu govora, pravo na rad i dostojanstvo lekara i zdravstvenih radnika. Lekari, potpisnici inicijative „Ujedinjeni protiv Kovida“ postupili su kao branitelji i braniteljke ljudskih prava i zbog iznetog mišljenja ne smeju da trpe nikakve posledice.\nNajoštrije osuđujemo nastupe nosilaca javnih funkcija kojima se ugrožava sloboda mišljenja, kao i pritiske na lekare da povuku svoj potpis.\nVlada Srbije, Ministarstvo zdravlja i Krizni štab, kao i sve druge javne institucije koje su uključne u borbu protiv virusa COVID-19, dužne da uzmu u obzir i razmotre svaku inicijativu i kritiku, a posebno one koje dolaze od strane lekara, kako se zatvoreni sistem ne bi urušio, što bi imalo nesagledive posledice.\nKancelarija Visokog komesara Ujedinjenih nacija za ljudska prava takođe je istakla ulogu branitelja i braniteljki ljudskih prava u umanjenju posledica epidemije: ,,Branitelji i braniteljke ljudskih prava rade ključni posao u podržavanju napora na sprečavanju širenja virusa, zaštiti ranjivih ljudi i identifikovanju uticaja pandemije na život i sredstva neophodna za život ljudi. Države treba da javno priznaju doprinose civilnog društva, uključujući i doprinose braniteljki i branitelja ljudskih prava, medijskih radnika i radnica, nezavisnih državnih institucija u deljenju dobrih praksi, rasvetljavanju nedostataka u odgovorima institucija i obrazovanju stanovništva u pogledu javnog zdravlja“.\nPozivamo sve kolege iz civilnog sektora da pruže podršku zaštiti elementarnih ljudskih prava lekara potpisnika inicijative „Ujedinjeni protiv Kovida“.\nPismo predsedniku NSRS i predsednici nadležnog Odbora – Povodom promene Ustava u delu koji se odnosi na pravosuđe


18.01.2020 19:14 FK Spartak\nPrvu pripremnu utakmicu za nastavak sezone fudbaleri Spartak Ždrepčeve krvi odigrali su u Topoli protiv novog superligaša ekipe TSC. Na pomoćnom terenu akademije domaćina rezultat posle devedeset minuta je bio izjednačen 1:1. Spartak je utakmicu počeo sa povratnikom japancem Shimurom od koga se očekuje da opravda svoj kvalitet u nastavku sezone. Domaćini su poveli golom Silađija u 30....\n17.01.2020 12:15 FK Spartak\nFudbaleri Spartaka vredno rade i pripremaju se za nastavak superligaške sezone. U subotu 18. januara od 13:00 časova u Bačkoj Topoli će odigrati prvu kontrolnu utakmicu protiv domaće ekipe TSC. U međuvremenu Stručni štab ima delikatan posao da od velikog broja igrača koji su započeli pripreme odabere one sa kojima će završiti takmičarsku sezonu. Klub je raskinuo ugovor o ustupanju sa...\n12.01.2020 18:47 Bojana Kusovac\nFudbaleri TSC iz Bačke Topole okupili su se u subotu, 10. januara, na početku priprema za drugi deo sezone u Superligi Srbije, i tom prilikom predstavili dva nova igrača, koji će pokušati da pojačajuvezni red i napad. Na konferenciji za novinare održanoj u Fudbalskoj akademiji TSC, šef stručnog štaba Zoltan Sabo je naglasio da je ekipa TSC očuvana, da su u zimskom prelaznom roku...\n10.01.2020 09:10 FK Spartak\nPredstavnici kluba su na današnjoj konferenciji za štampu predstavili mladog igrača Aleksandra Vidovića, koji je ponikao u omladinskoj školi Spartaka. Aleksandar se posebno istakao u prošloj godini te je na završnoj svečanosti povodom završetka kalendarske godine proglašen za najboljeg omladinca u klubu. Po rečima predsednika Nikole Simovića uprava kluba je odličala da sa njim potpiše...\n09.01.2020 18:00 FK Spartak\nFudbalski klub Spartak Ždrepčeva krv današnjom prozivkom fudbalera započeli su sa pripremama za nastavak prvenstva. Nikola Simović, predsednik Spartaka se prvo osrvnuo na ostvarene rezultate – napravili smo dobar rezultat u prošloj polusezoni, plasmanom na osmu poziciji pogotovo ako uzmemo u obzir da smo među najmlađim učesnicima Super lige. Ove sezone ima dosta izjednačenih ekipa sa...\n27.12.2019 21:31 Ašković\nPrvi put je FSS proglasio najbolju fudbalerku godine. Čast da prva podigne prestižni trofej pripala je Violeti Slović, kapitenu Spartaka i reprezentacije. Verujem da žiri nije imao težak zadatak ako se zna da Violeta Slović dolazi iz redova devetostrukog šampiona države. Da se kojim slučajem birala najbolja fudbalerka decenije trofej bi se ponovo našao u rukama kapitena subotičkih "golubica"....\n09.12.2019 08:17 FK Spartak\nKako je to već i tradicija u Fudbalskom klubu Spartak Ždrepčeva krv, posle završnog takmičarskog ispita, u ovom slučaju je to bilo gostovanje Crvenoj zvezdi, održano je okupljanje na kraju godine. Bila je to i ovoga puta prilika da se okupe selekcije subotičkog superligaša, članovi Upravnog odbora, treneri, zaposleni, ali i da se nagradama podstaknu oni koji su se najbolje pokazali u 2019....\n08.12.2019 21:10 FK Vojvodina\nPosle poraza njegovog tima od TSC-a, šef stručnog štaba Vojvodine Nenad Lalatović izjavio je da je domaćin bio agresivniji i odlučniji, te da je to prelomilo pitanje pobednika. Vojvodina je danas izgubila od TSC-a u Senti rezultatom 2:0 (1:0), u 20. kolu Super lige Srbije. - Čestitam obema ekipama na svemu što su uradile ove polusezone. TSC je novi superligaš i pod vođstvom mog...\n07.12.2019 12:51 FK Spartak\nU poslednjoj ovogodišnjoj utakmici fudbaleri Spartak Ždrepčeve krvi gostuju na stadionu Rajko Mitić aktuelnom šampionu države ekipi Crvene Zvezde. Utakmica se igra u subotu 7. decembra sa početkom od 15:30 časova uz direktan televizijski prenos. Utakmicu je najavio šef struke Vladimir Gaćinović – Imamo veliku čast da poslednje kolo igramo sa ovako renomiranim protivnikom, kojima bih ovom...


U Covid objektima Kliničkog Centra Niš, hospitalizovana su ukupno 71 pacijenata. Kod 46 pacijenta je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nU 3 Covid bolnice u ZC Vranje, ukupno je hospitalizovano 37 pacijenata. Kod 24 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.


U Plandištu počelo uklanjanje pet divljih deponija\nMinistarka Irena Vujović u pratnji predsednika opštine Plandište Jovana Repca obišla je radove na uklanjanju jedne od divljih deponija www.ekologija.gov.rs\nObjavljeno u septembar 10, 2021\nU okviru kampanje “Za čistuju budućnost” koju sprovodi Ministarstvo zaštite životne sredine, Opštinu Plandište danas je posetila ministarka Irena Vujović i tom prilikom obišla je radove na uklanjanju divljih deponija u pratnji predsednika opštine Plandište Jovana Repca, zamenika predsednika Dušana Ćurčića i direktora JP Polet Plandište Miroslava Petrovića.\nDanas imamo priliku da obiđemo nekoliko lokacija na kojima se izvode radovi na uklanjanju divljih deponija, jedna od njih je i ovde u Plandištu. Drago mi je što je lokalna samouprava izuzetno ozbiljno shvatila realizaciju ovog projekta, pa tako trenutno radimo na uklanjanju 500 divljih deponija širom Srbije. Ovakvu sliku Srbije moramo da promenimo i nadam se da ćemo uklanjanjem ovih deponija stvoriti prostor za ozelenjavanje i stvoriti jednu lepšu i uređeniju sliku za naše građane. Za ovaj konkurs izdvojili smo 75 miliona dinara od kojih lokalne samouprave treba da izdvoje 20 procenata i trudićemo se da i u narednom periodu pokrećemo ovakve projekte kako bi očistili i uklonili ovakva smetlišta, izjavila je Irena Vujović, ministarka Ministarstva zaštite životne sredine.\nKako je ministarka Vujović rekla u Plandištu je predviđeno uklanjanje pet divljih deponija.\nOva na kojoj smo danas, bila je predviđena za građevinski otpad, koji bi se uklanjao određenom dinamikom. Međutim, videli smo da tu ima i komunalnog i životinjskog otpada, pa sa jedne strane imamo prelepu prirodu, a sa druge zagađenje zemlje, vode. Zato je neophodno da je očistimo i saniramo, ali i da svi zajedno radimo na tome da sačuvamo očišćene lokacije, rekla je Vujović.\nPredsednik Opštine Plandište Jovan Repac izrazio je veliko zadovoljstvo što je ministarka Vujović u poseti Plandištu.\nVeliko mi je zadovoljstvo što imamo priliku da ugostimo ministarku Irenu Vujović i što zajedničkim snagama radimo na realizaciji ovako velikih projekata. Trenutno radove na uklanjanu divlje deponije izvodimo između naselja Hajdučica i Stari Lec. Ovo je samo jedna od pet lokacija koje ćemo očistiti na teritoriji Opštine Pladnište, a sve zahvaljujući odličnoj saradnji koju imamo sa Ministarstvom za zaštitu životne sredine. Ovo je samo jedan u nizu projekata koje realizujemo sa resornim ministarstvom i time pokazujemo da je zaštita životne sredine važan element u svakodnevnom životu naših sugrađana. Još jednom bih se zahvalio ministarki na poseti i nadam se da će nas opet posetiti kada budemo realizovali i druge projekte u Opštini Plandište, izjavio je Jovan Repac, predsednik Opštine Plandište.\nMinistarka Irena Vujović je istakla da, pored sufinansiranja akcije čišćenja divljih deponija, lokalna samouprava može da konkuriše i za video nadzor za očišćene lokacije.\nTražila sam od lokalnog rukovodstva pojačaju kontrolu, da komunalna inspekcija više bude na terenu, kako bi očišćene lokacije sačuvali. Moramo i da kontrolišemo jedni druge i da zajedno vodimo ovu borbu. Građani su nam saveznici, a mi ćemo svakako nastaviti sa akcijama čišćenja iz meseca u mesec, sve dok ne očistimo i poslednju divlju deponiju, kako bismo menjali ekološku sliku Srbije na bolje, rekla je Irena Vujović.\nProcene su da u Srbiji ima oko 3.500 deponija i smetlišta. Tokom septembra, biće očišćeno 500, u 43 lokalne samouprave.\nuklanjanje divljih deponija\nza čistiju budućnost\nEnergetska efikasnost (35)


Cena maline u Poljskoj obara sve rekorde – za kilogram 540 dinara - Ozonpress :: internet portal\nGodinu za nama je obeležila neuobičajeno visoka cena maline. U zavisnosti od područja u kome se proizvodi, voćka za koju mnogi tvrde da je naše „crveno zlato“ i od koje Republika Srbija svake godine prihoduje oko 200 miliona evra, plodovi su proizvođačima plaćani 410, 430, a u slučaju organske proizvodnje i preko 500 dinara po kilogramu, kaže za Nova.rs dr Aleksandar Leposavić iz Čačka, jedan od najpoznatijih stručnjaka za jagodasto voće u našoj zemlji i regionu. Šta mogu da očekuju naši proizvođači i da li je ovakva situacija održiva na duži period razgovarali smo sa njm.\n„Deficit maline ali i drugog jagodastog voća na svetskom tržištu je evidentan u veoma dugom vremenskom periodu“, kaže za Nova.rs dr Leposavić.\n„Razloga za takvu situaciju ima dosta, a najznačajniji su povećan rast tražnje tokom krize izazvane koronavirusom i pad proizvodnje u najznačajnijim zemljama u kojima se ovo voće proizvodi. Uprkos činjenici da je kod nas malina ove godine plaćana preko 410 pa i 500 dinara i za koju su mnogi govorili da je to rekordna cena, poslednji podaci iz Lublina koji je glavni proizvodni region u Poljskoj u kojem je u toku berba takozvanih jesenjih sorti maline ukazuju da njihovi proizvođači za kilogram ploda dobijaju 21 zlot. Prevedeno u naše dinare, cena koju Poljski proizvođači trenutno dobijaju iznosi oko 540 dinara za plodove ubrane u konvencionalnoj proizvodnji“, navodi on.\nTo je siguran znak da zalihe na svetskom nivou i dalje opadaju, jer je u poslednjem izveštaju Ministarstva poljoprivrede SAD navedeno da su maline u njihovim hladnjačama opale za 11% u odnosu na isti period prošle godine , objasnio je istaknuti stručnjak.\n„Ovi podaci ukazuju i da proizvodnja u zemljama glavnim dobavljačima svetske tržnice opada, a naša zemlja nije izuzeta od toga i naša proizvodnja ima izrazitu tendenciju pada u poslednjih 4 – 5 godina. Pored klimatskih činilaca, najveći razlog za pad proizvodnje predstavlja činjenica da su proizvođači 2017. 2018. i 2019. godine bili destimulisani da ulažu u svoje zasade a razloz za to nije bila hiperprodukcija maline u svetu i kod nas kako im je predočavano od strane pojedinih aktera iz oblasti trgovine i izvoza maline“, ocenjuje dr Leposavić.\n„Neozbiljno izgleda i podatak Republičkog zavoda za statistiku za 2020. godinu, kako naglašava, po kome se malina kod nas gaji na 24.028 ha, a njega koristi i Ministarstvo poljoprivrede naše zemlje. Prave površine su daleko ispod tog broja i ne poklapaju se za više od 50 odsto sa realnim stanjem“, tvrdi dr Leposavić.\n„Situacija na svetskom tržištu ide na ruku našim proizvođačima i izvoznicima, ali da bi trebalo ozbiljnije poraditi na održavanju tog pozitivnog trenda. Nedostaje rad na marketinkškim aktivnostima dobrobiti korišćenja i stvaranju veće prepoznatljivosti naše maline kod krajnjih kupaca“, rekao je on.\nNa pitanje ko bi to trebao da radi i kakav je učinak Vladine radne grupe za unapređenje proizvodnje i tržišta maline u Srbiji, naš sagovornik odgovara:\n„Rad na unapređenju proizvodnje i plasmana maline je zadatak svih učesnika u ovom poslu. O učinku Radne grupe ne bih previše komentarisao jer o tome govore činjenice koje ukazuju da od prve koja je formirana 2018. godine do poslednje iz 2021. proizvodnja i plasman maline iz naše zemlje strmoglavo opadaju“.\nTo i ne treba da nas čudi imajući u vidu njihov „sastav“, „stručnost“ i „reprezentativnost“ članova”, zaključio dr Leposavić iz Instituta za voćarstvo – Čačak.


Kompanijske vrednosti: Šta će nam to? | Prozone\nU IT industriji u Srbiji danas, imamo situaciju ekspeditivnog širenja tržišta, gde se svi trude da nadmaše, ili bar sustignu konkurenciju. Svaka kompanija koja želi da opstane trudi se da\nobezbedi što pogodnije uslove za svoje zaposlene. Paket beneficija i kompetitivna zarada je postalo norma. Čime se onda voditi kada tražimo kompaniju u kojoj ćemo se zaposliti?\nPostoje različiti faktori koji utiču na odabir kompanije. Vrednosti, odnosno poklapanje vrednosti kolektiva u kojem radimo sa ličnim vrednostima, jedan je od njih. Ukoliko se kompanija zalaže\nza iste ciljeve i poštuje iste vrednosti koje i mi poštujemo, mnogo je veća verovatnoća da ćemo biti zadovoljni u istoj.\nDa bi se to ostvarilo, i lične i kompanijske vrednosti poklopile, poslodavac mora vrlo jasno da definiše i iskomunicira svoje vrednosti, kako sa svojim timom, tako i eksterno. Potrebno je da\npotencijalni zaposleni zaista razumeju kako je to raditi u toj kompaniji, kako bi se izdeferencirala u njihovoj svesti.\nNa jednom od intervjua kojima sam prisustvovala, trudila sam se da ostavim strogo profesionalan utisak i iz tog razloga, izbegavala da pričam o svom privatnom životu i bilo čemu\nšto nije u direktnoj vezi sa opisom posla, misleći da činim pravu stvar. Ono što nisam znala je da u kompaniji vrednuju upravo suprotno, spontane osobe koje su uvek “ono što jesu”, gde je\nkolektiv vrlo prijateljski nastrojen i neformalan.\nUnutar kompanije, ukoliko su vrednosti jasno izdefinisane, one će zaposlenima biti vodilja u radu i pri donošenju odluka. Biće vrlo jasno šta je poželjno, a šta je nepoželjno ponašanje. Ono\nšto se pokazalo u praksi je da je zaposlenima najteže kada nisu sigurni šta se od njih uopšte očekuje. U tom slučaju, nikada nisu sigurni da li su njihovi postupci viđeni kao pozitivni ili negativni.\nCeo tim je u tom slučaju na istoj talasnoj dužini, što takođe poboljšava i komunikaciju, a samim tim i međuljudske odnose i efikasnost u timskom radu. Ukoliko jedan član tima smatra da je u\nposlu najvažnije ostati ljubazan i korektan prema kolegama, zarad dugoročnih odnosa, dok sa druge strane, imamo individualistu koji je fokusiran samo na rezultate, imaćemo potpuno različit pristup u rešavanju problema i potencijalan konflikt.\nS druge strane, potrebno je da top menadžment izdefiniše vrednosti koje su njima važne i koje oni cene kod zaposlenih, kako bi oni služili kao motivišući faktor i poruka od top menadžmenta\nka zaposlenima, šta je ono što se od njih očekuje.\nVodite računa o tome da ih ne bude mnogo, od 3 do 5, i opišite ih kratkom rečenicom ili sloganom, kako bi bilo jasno na šta se tačno misli pod, na primer, odgovornošću, a šta se\nkonkretno misli pod timskim radom.\nDa li cenite individualizam i efikasno rešenje ili timski rad i bliske odnose? Da li je važno praćenje procedura i visoka organizovanost ili je važan samo krajni rezultat, a način na koji\ndolazite do njega se u potpunosti zanemaruje, dok god je posao kvalitetno obavljen?\nIskomunicirajte to sa zaposlenima, sadašnjim i potencijalnim i privući ćete kadar čije se vrednosti poklapaju sa vašim. Imaćete stabilan i složan tim, gde će se ljudi osećati\nzadovoljnijim. Izgradite jasno svoj brend u svesti potencijalnih zaposlenih i ime vaše kompanije će imati jasnu i prepoznatljivu konotaciju.\nAleksandra Bajić, Menadžer ljudskih resursa


Lebane Архиве - Страница 39 од 41 - Dnevnik Juga\nPočetna / Opštine / Lebane (strana 39)\nZajednička ulaganja Vlade, grada Leskovca i opština u Caričin Grad\nSrdjan Stamenkovic 20/10/2016\tLebane 0\nMinistar kulture i informisanja Vladan Vukosavljević u poseti Lebanu\nSrdjan Stamenkovic 17/10/2016\tLebane 0\nU okviru zasedanja Vlade Srbije u Nišu, ministar kulture i informisanja, Vladan Vukosavljević danas je bio u poseti opštini Lebane. On je najpre prisustvovao sastanku u kabinetu predsednika opštine, na kome je bilo reči o kulturnim i turističkim potencijalima lebanskog kraja.\nMinistar Vukosavljević posetio ustanove kulture u Lebanu\nMinistar kulture i informisanja, Vladan Vukosavljević, posetio je danas Dom kulture “Radan” u Lebanu i Biblioteku “Branko Radičević” gde je sa rukovodstvom i zaposlenima razgovarao o problemima i potencijalnim ulaganjima u ove kulturne ustanove.\nMinistar kulture i informisanja Vladan Vukosavljević u ponedeljak u Lebanu\nSrdjan Stamenkovic 16/10/2016\tLebane 0\nU okviru zasedanja Vlade Republike Srbije u Nišu od 13-19. oktobra, ministar kulture i informisanja Vladan Vukosavljević posetiće u ponedeljak opštinu Lebane i ustanove kulture u ovom gradu.\nStrana 39 od 41« Prvo...102030«3738394041\t»


Grad Novi Pazar - Stigao karavan Trke mira\nStigao karavan Trke mira\nMeđunarodna Trka mira, globalna manifestacija ustanovljena 1987. godine, stigla je danas u Novi Pazar, a upaljenu baklju do zgrade Gradske uprave doneo je novopazarski atletičar Elzan Bibić.\nDirektor ogranka Trke mira za Srbiju Predrag Knežević izjavio je da je svaki pređeni kilometer važan za svakog ponaosob, ali i našu državu, Evropu i Svet.\n"Kroz ovu baklju, koja simbolizuje mir, prijateljstvo, harmoniju i ljubav, hoćemo da našu poruku podelimo s drugima. Prvi put smo u Novom Pazaru, gde na svakom koraku doživljavamo lepe stvari", rekao je Knežević.\nEvropski karavan Trke mira startovao je 24. februara u Portu, a okosnicu čine ultramaratonci iz više država tog kontinenta.\n"Sviđa mi se kako smo dočekani, puno je dece i dobrih ljudi, pa nam je srce puno. Za nas je dobro kad inspirišemo nove generacije da se bave sportom, takođe je bitno i da pripadnici različitih nacija i vera žive u harmoiji", istakao je ultramaratonac iz Italije Andreas Markato.\nGrupu internacionalnih sportista, koji su prethodno trčali kroz Crnu Goru, pozdravili su brojni Novopazarci, a neki su im se i priključili tokom maršrute.\n"Ovde je mnogo energije i entuzijazma. Već sam bio u Srbiji, ljudi su veoma topli i prijateljski nastrojeni", kazao je učesnik karavana iz Engleske Rašmivan Kolinson.\nTrka mira će iz Novog Pazara krenuti sutra u 8.30, a iz Srbije će na teritoriju Bugarske ući 20. maja.\n"Poruka ove manifestacije je da ako možemo da trčimo u miru i harmoniji, možemo na isti način i da živimo. Novi Pazar je potvrdio gostoprimstvo i dokazao da je grad prijateljstva", rekao je direktor novopazarskog Sportskog saveza Emir Mehmedović.\nOvogodišnja Trka mira biće završena 8. oktobra u Rimu.


EU: Sporazum sa EAEU u redu - do učlanjenja u Evropsku uniju! | Happy BSC portal\nUMRO LEGENDARNI NARODNI PEVAČ: Ceo region u sizama, društvene mreže se oprašt...\nSrbija može da bude deo sporazuma sa drugim zemljama i organizacijama, poput Evroazijske ekonomske unije, sve dok ne postane članica EU, kažu za domaće medije u Briselu, povodom najavljenog potpisivanja sporazuma Srbije i EAEU, 25. oktobra.\nU Briselu kažu da "pažljivo prate" situaciju i da su u stalnom "političkom i trgovinskom dijalogu" sa srpskim vlastima.\n- Srbija može da ulazi u sporazume sa drugim zemljama i organizacijam pre ulaska u EU. U okviru pristupnih pregovora Srbija se obavezala da će se na dan ulaska u EU povući iz svih bilateralnih trgovinskih sporazuma - kaže portparolka Evropske komisije Maja Kocijančić.\n- Na dan ulaska u EU Srbija će morati da se povuče iz bilateralnih sporazuma o slobodnoj trgovini - kaže Kocijančić.\nOna dodaje da u pitanju nije novi uslov, već opšte pravilo koje važi za sve kandidatske zemlje koje žele članstvo u EU.\nKocijančić je ukazala da EU i dalje ostaje najvažnji trgovinski partner Srbije sa 63 procenta ukupne trgovine uz ”zadovoljavajući rast i dinamiku”.\n- Trgovina sa Rusijom iznosi manje od 10 procenata ukupne srpske trgovine dok su evropske investicije u Srbiji deset puta veća od ruskih - navodi Kocijančić.\nOna još jednom podseća i na obavezu Srbije da se tokom pristupnih pregovora usklađuje sa Zajedničkom spoljnom i bezbednosnom politikom EU.\nPEŠČANA OLUJA: Na Kanarskim ostrvima otkazani letovi!\nSEVERNA KOREJA: U karantinu oko 380 stranaca zbog koronavirusa!


Sremska korpa tradicionalnih proizvoda - Ozon Media\nZavršna konferencija „Unapređenje održivosti malih proizvođača Srema na regionalnom tržištu, kroz Sremsku korpu tradicionalnih proizvoda”, koje finansira Ministarstvo poljoprivrede šumarstva i vodoprivrede održana je na Salašu Isailovi. Na konferenciji su predstavljeni rezultati i aktivnosti na projektu, kao i planovi za narednu godinu.\n„Korpa sremskih tradicionalnih proizvoda osmišljena je u cilju povezivanje svih naših lokalnih proizvođača i formiranja gradskog suvenira. Domaći i strani turisti će korpu ili pojedine proizvode iz nje moći da nabave u Turističkom info centru, čije je otvaranje zakazano za 27. decembar i to je jako značajno svim našim malim proizvođačima zato što će svi koji posete naš grad i Turistički info centar moći da izaberu i da kupe nešto iste korpe koja da može da služi i kao korporativni i diplomatski poklon. U korpi se može naći pored onog što je tradicionalno za naš kraj, dakle kobasice, kulen, mlečni proizvodi, sir, mogu se naći raznorazna vina, rakije, širok asortiman proizvoda”. rekla je direktorica Agencije za ruralni razvoj, Dušica Pavlović.\n„Korpa sremskih tradicionalnih proizvoda nastavlja svoj život ovog puta kroz program Ministarstva poljoprivrede. Ovog puta smo radili na restauraciji sajta, promenili smo dizajn i pozvali smo nove korisnike da se pridruže i i ono što nas raduje jeste da se i dalje mladi proizvođači javljaju i ulaze u naš zajednički program. Novine su da imamo novu registrovanu desetileriju, imamo domaća brašna mlevena na kamenu, tradicionalne proizvode zimnice, sokove. Iskoristio bih ovu priliku da unapredimo sadržaj korpe da pozovemo i druge proizvođači koji žele da budu deo korpe da se jave, troškova praktično nema, mogu samo da dobiju promociju i da nastupe na tržištu”. rekao je Marko Cvijanović ispred Ruralnog centra “Sova”.\nUsvojeno: Od 1. januara 300.000 dinara za prvo dete


Faktor | Ni sam se ne sjeća da je bio reformator: Dodik nekad, Dodik sad, a u budućnosti...\nNi sam se ne sjeća da je bio reformator: Dodik nekad, Dodik sad, a u budućnosti...\n28.12.2021. / 08:26\n- Mi nismo ti koji misle da treba da postoji tročlano Predsjedništvo BiH i da nema mjesta da se ukine tročlano Predsjedništvo, da se bira u parlamentu jedan predsjednik sa nekim dogoročenim mandatom dvije-tri ili pet godina, mada je mislim da ne treba toliko - kazao je tada Dodik, dodajući da je on mišljenja da ne treba da bude toliko i da svaki sljedeći izbor bude neko iz drugog naroda.\nIste godine, također gostujući u istoj emisiji, par mjeseci kasnije, Dodik je kazao da je on bio lider u reformi odbrane kada je ukinut VRS. On je rekao da je ponosan na to što postoje takve snage u kojima nema regrutacije i služenja vojske...\nDodik, "reformator" i miljenik Zapada, zalagao se za jače prisustvo Amerikaanaca i brzo hapšenje ratnih zločinaca Radovana Karadžića i Ratka Mladića, a za Srpsku demokratsku stranku je govorio da je to politička organizacija koja pruža logistiku za skrivanje ratnih zločinaca.\nMilorad Dodikustavne promjeneOSBiH


Podizanje lokacija na stranici "lokacije" - SharePoint\nPodizanje lokacija na stranici "lokacije"\nSvaka organizacija ima internim lokacijama koje su posebno važan zaposlenih i upravljanje. Oni mogu da uključuju: tim lokacijama, gde su deljene dokumente projekta i pomagala za posao; zajednice, gde je zaposlenih o zajedničkih interesa; ili javnu Veb lokaciju, gde možete lokacije autora u red ispravke za objavljivanje.\nSharePoint Online vam omogućava da daće ovih lokacija istaknuti tako da korisnici mogu da pronađete i brzo da pristupite im svaki put kada su u navigaciji izaberite stavku lokacije .\nAdministratori usluge SharePoint upravljanje unapređenim lokacijama pomoću vezu " Upravljanje " na stranici "lokacije". Evo primera lokacija stranice na kojoj tri lokacije – zajednice, lokacije tima i javne lokacije – su unapredili:\nDok je moguće da biste unapredili brojne lokacije, pogodnost promotivne lokacije počinje da umanjim nakon 4 ili 5 jer lokacije pločica višak na dodatne stranice. Kada se to desi, pojavljuje se traka za pomeranje i korisnici moraju da se krećete kroz sve unapređene lokacije da biste pronašli nešto što oni žele. Evo primera stranice sa više od šest lokacijama unapredili:\nZato što previše unapređene lokacije možete smanjiti efikasnosti korisnika, preporučujemo da ograničava unapređene lokacije na broj koji može da stane na jednoj stranici.\nNapomena: Informacije za SharePoint Online javni veb sajt u ovom članku važe samo ako je vaša organizacija kupila Office 365 pre 9. marta 2015. Korisnici koji trenutno koristite ovu funkciju i dalje će imati pristup funkciji najmanje dve godine nakon datuma ove izmene 9. marta 2015. Novi korisnici, koji su se pretplatili na Office 365 posle ovog datuma izmene, nemaju pristup ovoj funkciji. Kako stvari budu napredovale, Office 365 korisnici će imati pristup vodećim ponudama nezavisnih proizvođača koji im omogućava da imaju javni veb sajt koji obezbeđuje kompletno rešenje i prisustvo na mreži. Za više informacija o ovoj promeni pogledajte članak Informacije o promenama u funkciji SharePoint Online javni veb sajt u usluzi Office 365.\nPodizanje na lokaciji\nPodrazumevano, podrazumevano će biti javna Veb lokacija i lokacija tima. Svih drugih lokacija mora biti dodat ručno. Kada budete spremni da biste unapredili jednu ili više lokacija, pratite dolenavedene korake.\nNapomena: Morate biti SharePoint administrator ili imaju prava globalnog administratora da biste unapredili lokacijama.\nIzaberite stavku lokacije u gornju traku sa menijima.\nKliknite na vezu Upravljanje .\nKliknite na dugme Dodaj unapređene lokacije.\nU dijalogu otkucajte naslov i URL adresu za lokaciju. Naslov se pojavljuje u grupi duž dna pločica i na Veb lokaciji hover tekst. Ako želite da pružite dodatne informacije i slike u pozadini prilagođene, otkucajte URL adresu opis i slika. Slika mora biti dostupna iz biblioteke slika.\nUređivanje javne lokacije\nPločicu javna lokacija je unapred konfigurisane da upućuju na lokaciju uživo. Ako biste radije da mesta vezu koja se može uređivati verziju lokacije, kliknite na pločicu, zamenite URL adresu Veze lokaciji koja izgleda ovako: https://<yourdomain>.sharepoint.com/Pages/Forms/AllItems.aspx . Sačuvajte promene, a na pločicu sada se može uređivati verziju javna lokacija. Imajte na umu da samo te korisnike sa dozvolom za uređivanje uživo lokacije će moći da biste pratili vezu.\nAko želite da uredite javne Veb lokacije kreirane u prethodnoj verziji sistema SharePoint Online, pogledajte članak Kako da uredite postojeće javne Veb lokacije u usluzi Office 365 za uputstva.\nUpravljanje unapređenim lokacijama\nKada lokacijama koje ste izabrali, možete dodati, ukloniti ili ažurirate pločice u bilo kom trenutku.\nNapomena: Morate biti SharePoint administrator ili imaju prava globalnog administratora za upravljanje unapređenim lokacijama.\nUklonite pločicu unapređene lokacije\nKliknite na pločicu koju želite da uklonite.\nU dijalogu kliknite na dugme Ukloni vezu.\nKliknite na dugme u redu da biste potvrdili. Uklanjanje pločica znači da više ne će biti unapređene lokacije. Samom lokacijom ostaje netaknuta.\nUređivanje unapređene lokacije pločice\nKliknite na pločicu koju želite da uredite.\nU dijalogu ažuriranje na naslov, lokaciju na vezu, opis i/ili lokaciju sliku pozadine.


Foto: OfficialBHFanaticos / Facebook\nKako prenose sarajevski mediji, autobus sa "Zmajevima" i stručnim štabom su presreli navijači BiH, "Fanatikosi".\nRazočarani lošim nastupima reprezentacije u kvalifikacijama za EURO 2020, najgorim ciklusom u poslednjih deset godina, zahtevali su razgovor sa kapitenom Edinom Džekom i selektorom Robertom Prosinečkim, javlja B92.\nKada su članovi BiH ekspedicije odbili njihov zahtev, pre nego što ih je rasterala policija, "Fanatikosi" su razvili parolu na ulicama Vaduca, koju su videli i igrači.\n"Poznajete'l osećaj, zove se sramota", držalo je transparent sa stihovima pesme popularnog mostarskog benda "Dubioza kolektiv" 13 pripadnika "Fanatikosa".\n"Fanatikosi" su već reagovali na loše rezultate reprezentacije.\nOni su svojih 200 ulaznica koje su dobili od FS BiH za derbi sa Italijom (0:3) u Zenici pre tri dana podelili mališanima iz nekoliko domova za nezbrinutu decu.